Wow, Huawei Menawarkan Dua Tahun Warranti? Siap Ada Promosi Lain Juga?

Saat yang dinanti-nantikan oleh pengguna setia telefon pintar HUAWEI untuk menikmati sendiri ganjaran dan kejutan hebat daripada HUAWEI.

Sebagai syarikat pengeluaran gadjet yang terkemuka, pastinya akan memberikan yang terbaik untuk penggunanya selain mendengar suara pengguna mengenai barangan keluarannya.

Terbaru, HUAWEI melancarkan 2 tahun tempoh warranti untuk peminat setia telefon pintar keluaran HUAWEI. Memang super duper menarik lah, mana nak cari pakej yang mempunyai tawaran sehebat ini.

Anda bukan sahaja boleh menggunakan telefon pintar yang dilengkapi dengan kecanggihan luar biasa, malah anda juga boleh menikmati ganjaran sehebat ini.

Pengguna telefon pintar HUAWEI boleh mengemaskini proses warranti selama 2 tahun secara percuma. Warranti hebat ini hanya diluluskan untuk keluaran siri HUAWEI P30, HUAWEI Mate 20, HUAWEI Nova 4, HUAWEI Nova 3i dan MediaPad M5 Series iaitu termasuklah MediaPad M5 dan MediaPad M5 Pro.

Tetapi jangan tak tahu, untuk menikmati tawaran hebat ini anda perlulah claim melalui sistem HiCare selepas pembelian. Ganjaran hebat ini bermula 1 Julai sehingga 30 September ini.

Zaman sekarang telefon pintar harga memang sangat mahal, nak-nak lagi jika keluar model baru confrim harga cecah ribuan ringgit.

Namun kali ini HUAWEI menawarkan harga hebat untuk setiap keluaran siri HUAWEI P30 PRo (8Gb+ 256GB), HUAWEI P30 dan HUAWEI Nova 3i. Dengan telefon pintar HUAWEI P30 series memang tak dapat dinafikan lagi kecanggihannya.

Cakap sahaja gambar seperti apa yang anda mahu, ternyata ia mampu memuaskan hati anda. Tidak terhad kepada gambar sahaja, dengan HUAWEI P30 anda pun boleh merakam video meskipun dalam keadaan gelap.

Bukan itu sahaja tahu, dengan Huawei P30 Pro mampu menghasilkan 5x fokus optikal, 10x fokus hibrid dan 50x fokus digital manakala HUawei P30 dapat menghasilkan 30x zoom digital. Menakjubkan bukan?

Namun, HUAWEI Nova 3i juga tidak kurang hebatnya, lagi-lagi bab selfie, gambar anda akan jadi bak selebriti terkenal lah kali tu. Memang tak dapat dinafikan lagi kehebatnya apabila telefon ini menjadi salah satu telefon pilihan ramai.

Setiap keluaran telefon pintar keluaran HUAWEI akan dipertingkatkan lagi sistemnya dengan EMUI 9.1. EMUI 9.1 akan lebih buat anda jatuh cinta dengan memberi tumpuan kepada ciri-ciri terbaru yang akan membuatkan gaya hidup anda lebih berkualiti.

Dengan EMUI 9.1 ini anda akan leka bermain game dengan GPU Turbo 3.0 yang akan melancarkan lagi dunia permainan anda secara dalam talian dengan rangkaian yang lebih stabil.

Lebih menyeronokkan lagi apabila senarai permainan game ditingkatkan dari 6 ke 25 game antarabangsa yang akan buat anda terokai setiap game yang ada.

Bukan itu sahaja, EMUI 9.1 ini juga mempunyai kecanggihan dalam Voice Assistant yang lebih mudah, penyunting video yang lebih canggih, dan pemindahan dokumen dan gambar yang lebih pantas denngan HUAWEI Share, OneTap Share yang hanya mengambil masa 35 saat sahaja segala tranksasi pemindahan anda.

Lebih menarik lagi, EMUI 9.1 ini akan menjadi teman setia anda ketika bersenam dengan menyentuh peranti pada alat senaman treadmill secara tidak langsung, ia akan dapatkan bacaan data secara masa-nyata menggunakan algoritma pintar untuk mengukur getaran ketika melangkah.

Amacam menarik tak tawaran yang ditawarkan oleh HUAWEI ini, ternyata HUAWEI mendengar suara anda dengan kejadian yang berlaku sebelum ini.

Yang paling best mana nak cari warranti telefon selama 2 tahun. Kali tu, anda boleh enjoy puas-puas guna telofon pintar keluaran HUAWEI ini.

Tapi jangan tak tahu, harga runtuh ini hanya bermula dari 1 Julai sehingga 8 Julai dan untuk tawaran hebat yang lain akan berlangsung setiap hari dengan potongan sebanyak 50%.

Jadi apa tunggu lagi, jom beli sekarang sementara ada tawaran hebat yang diluar jangkaan ini. Nak


Amyra Rosli Umum Hamil Anak Kedua

Tahniah diucapkan kepada Amar Bahrin dan Amyra Rosli yang bakal menimang cahaya mata kedua mereka tidak lama lagi.

Perkhabaran gembira itu diumumkan menerusi Instagram sebentar tadi dimana Amyra melakukan kejutan sempena ulang tahun kelahiran Amar yang ke-34 tahun.

Menerusi perkongsian itu, Amar turut meluahkan rasa syukur serta menyifatkan ia merupakan adalah hadiah hari lahir paling bermakna buat dirinya.

“Hadiah paling best daddy dapat untuk birthday yang ke-34. Syukur Alhamdulillah. Terima kasih Ya Allah atas rezeki ini,” tulisnya.

Amyra dan Amar mendirikan rumah tangga pada November 2016 dan dikurniakan cahaya mata sulung pada 15 Oktober 2017 iaitu Aqeef Anaqi yang kini berusia dua tahun.

Tahniah sekali lagi kami ucapkan kepada pasangan ini. Semoga kehamilan anak kedua ini berjalan dengan lancar dan dipermudahkan.


Lisa Surihani Terima Lebih Sedozen Tudung Dari Duck

Keputusan Lisa Surihani untuk tampil berhijab selepas pulang dari menunaikan umrah menerima reaksi positif. Lebih bertuah apabila Pengasas The Duck Group, Datin Vivy Yusof menghadiahkan lebih sedozen tudung buat pelakon itu.

Menerusi Instastory, Lisa meluahkan rasa syukur selain berterima kasih terhadap pemberian yang diberikan daripada usahawan terkenal itu. Dalam video berkenaan, Lisa sempat menunjukkan beberapa kotak tudung daripada Duck.

Melihatkan pula akaun Instagram Vivy, beliau juga turut merakamkan ucapan penghargaan kepada Lisa. Jelas Vivy, beliau berasa sangat bangga dengan Lisa dan segala kebaikan yang dilakukannya tapi tidak diberitahu umum.

Memang beruntung Lisa menerima sebegitu banyak koleksi tudung daripada jenama idaman setiap wanita, Duck. Pasti ramai wanita cemburukan hadiah istimewa yang diberikan Vivy kepada sahabatnya ini. (rtky/w)


“Wanita Tak Perlu Berkiblatkan Perkahwinan Semata-Mata”

Usia sudah manganjak 33 tahun, sudah tentu ramai yang akan bertanyakan soalan cepumas mengenai perkahwinan dan soal jodoh kepada pelakon Sharifah Amani.

Tidak pernah menolak untuk mempunyai insan istimewa di dalam hidupnya, bagaimanapun Amani memberitahu ada perkara lain yang perlu difikirkan selain daripada soal kahwin.

Katanya lagi, wanita sekarang lebih berdikari dan mampu untuk mempunyai harta sendiri.

“Biasalah memang menjengkelkan bila orang asyik bertanya bila nak kahwin. Tapi apa yang saya boleh katakan, wanita sekarang tidak seharusnya ‘berkiblatkan’ pasal kahwin semata-mata.

“Kerana pada saya, wanita sekarang lebih berdikari kerana ada kerjaya sendiri, mampu untuk ada harta sendiri seperti rumah dan bergerak ke mana-mana sahaja.

“Jadi, tidak perlu untuk kita fikir untuk ada seseorang bagi menyokong namun apabila kita sudah jatuh cinta, kita akan tahu sendiri indahnya perasaan itu,” katanya kepada MHETV.

Jelasnya lagi, dia bukanlah menolak fitrah kerana hatinya sentiasa terbuka untuk menerima cinta. Dalam pada itu, Amani turut berkongsikan ciri-ciri dan kriteria lelaki idamannya.

“Lelaki itu haruslah ada ‘sense of humor’, kena tahu dan cintakan seni dan paling penting, dia boleh ‘masuk’ dengan keluarga dan kawan-kawan saya.

“Ikatan kekeluargaan saya dan ahli keluarga yang lain sangat kuat dan kerana itu, bukan senang untuk orang luar ‘masuk’ ke dalamnya. Ibu bapa saya besarkan saya dengan penuh teliti, jadi kenapa saya nak kena bagi ‘diskaun’?” katanya.


Fasha Sandha Tepis Dakwaan Umum Awal Punca Gugur

Menganggap keguguran yang dialaminya sebelum ini kerana belum rezeki, Fasha Sandha menepis dakwaan sesetengah pihak mengatakan tindakan beliau mengumumkan kehamilan terlalu awal merupakan punca keguguran.

“Sebenarnya ia bergantung pada nasib dan rezeki seseorang itu sebab sebelum ini saya hamil Raysha, saya ada umum juga ketika kandungan di peringkat awal. Ada orang hamil lima bulan pun boleh mengalami keguguran”

“Semuanya adalah rezeki. Tak ada pun orang mengatakan kalau umum hamil awal nanti ada sesuatu tidak baik berlaku. Tapi saya tak kisah apa orang nak kata. Ikut pada mereka yang ingin menilai sebab semuanya berbalik kepada soal rezeki”

Tambah Fasha, di usia yang sudah lanjut dan masih diberikan rezeki untuk hamil pasti mempunyai risiko tersendiri. Pun begitu, Fasha mengambil pengajaran daripada kegagalan dulu agar lebih banyakkan berehat ketika hamil.

“Di usia ini memang mempunyai risiko untuk hamil tapi apa yang dapat saya belajar selepas ini supaya tidak terlalu aktif. Jika hamil lagi, saya tak boleh lakukan banyak aktiviti sehingga tidak sedar diri sedang mengandung,” jelasnya. (rtky/w)


“Luah Masalah Di Laman Sosial Satu Langkah Bijak”

Pasti ramai tahu penyanyi dan pengacara Elly Mazlein sememangnya seorang yang sangat lantang bersuara di media sosial lebih-lebih lagi melibatkan kehidupan peribadinya.

Bersifat terbuka berkongsikan segala berlaku dalam kehidupannya di media sosial, Elly Mazlein beranggapan tindakannya itu adalah cara terbaik dalam menyelesaikan sesuatu masalah.

“Kadang-kadang kalau kita tak luah, orang tidak tahu. Seperti sedia maklum, kita hidup dalam bermasyarakat dan kalau sesuatu perkata itu tidak diperjelaskan ia mampu mengundang pelbagai isu.

“Saya percaya, berkongsi luahan di laman sosial itu suatu langkah bijak,” katanya kepada mStar Online.

Ditanya jika tindakannya itu seolah mengaibkan segelintir individu, Elly berkata jangan buat hal jika tidak mahu diaibkan. Dalam pada itu, Elly turut menasihati rakan artis untuk menyelesaikan masalah dengan cara terbaik.

“Sekarang ni tak perlu nak cerita pasal aib sangat, kalau tak mahu diaibkan, jangan buat hal.

“Macam-macam isu yang terjadi kebelakangan ini saya pun tumpang sedih. Walaubagaimanapun mereka sendiri harus memikirkan cara untuk selesaikan masalah.

“Kalau nak ikut cara terbaik ia seperti yang saya lakukan sebelum ini. Ternyata ia berjaya,” katanya.


Tak Tahan Mulut Netizen, Datin Shahida Tutup IG Anak Angkat

Boleh dikatakan ramai yang mengikuti perkembangan anak angkat kepada Datuk Seri Aliff Syukri dan Datin Shahida iaitu Ameena di Instagram. Namun ramai yang tertanya-tanya mengapa akaun milik Ameena tidak lagi kelihatan.

Terbaru, Datin Shahida mendedahkan akaun media sosial milik anak angkatnya itu telah pun ditutup. Shahida memberitahu dia terpaksa menutup akaun tersebut kerana sering menjadi tempat perbalahan dikalangan netizen.

“Banyak yang tanya mana IG Ameena. Untuk pengetahuan semua saya dah tutup sebab banyak sangat yang tukang jaga pakai mulut.

“Itu tak kena ini tak kena.Bergaduh sesama sendiri. Dengan saya pun stress terjebak. Alhamdulillah sejak takda ig tu hidup saya makin tenang. Biarlah dia jalani hidup biasa sebab mak ayah kandung dia pun orang biasa.

“Nanti gaduh-gaduh komen itu tak tak kena ini tak kena ada yang makan hati bila baca komen terutama parents kandung dia.

Dalam pada itu, Shahida memberitahu ada pula netizen menuduhnya mengambil kesempatan untuk menumpang populariti Ameena.

“Ada pula yang cakap saya jaga sebab nak ambik kesempatan tumpang populariti? Saya pun confius sekejap.

“Jadi untuk memastikan saya tak tumpang populariti Ameena saya tutup la ig dia ya biar dia hidup dengan aman damai dan bahagia,” tulisnya.

Diruangan komen, rata-rata pengikutnya bersetuju dengan keputusan menutup akaun Instagram Ameena. Kata netizen lagi, selepas ini tiada lagi mulut makcik bawang yang sibuk membandingkan Ameena dengan anak-anak lain.


"Masalah Suami Isteri Seeloknya Tidak Dicampuri Pihak Lain"

Kebelakangan ini pergolakkan rumah tangga pasangan Fizo Omar dan Mawar Karim sering menjadi bahan bualan. Tampil berterus terang, Mawar mengakui ada bertemu pejabat agama dan peguan bagi mendapatkan nasihat berkenaan kemelut rumah tangga yang dihadapinya.

“Sebelum ini memang saya ada rujuk pada pejabat agama, peguam dan pakar motivasi perkahwinan untuk mendapatkan nasihat mengenai isu rumah tangga kami. Semua orang impikan kebahagian dalam rumah tangga”

“Cuma, apa pun yang berlaku biarlah antara suami isteri saja yang tahu. Saya takut komen disalah tafsir. Saya minta maaf sangat, buat sementara tak boleh komen,” katanya kepada Harian Metro.

Manakala menerusi entri terbaru di Instagram, Mawar seolah meluahkan apa yang terbuku di hati mengenai perkahwinan yang bergolak. Jelas Mawar hubungan suami isteri akan terjejas jika sesuatu kemelut itu dicampur pihak lain.

Malah Mawar turut menekankan soal komunikasi yang sangat penting dalam sesebuah rumah tangga. Dalam masa yang sama, Mawar mengharapkan doa dari peminat agar rumah tangganya dapat diselamatkan. (rtky/w)


Sofi Jikan Terkejut Ujian Air Kencing Positif Dadah

Dalam prosiding bela diri di Mahkamah Majistret Petaling Jaya hari ini, pelakon Sofi Jikan mengakui terkejut apabila ujian air kencingnya didapati positif dadah tahun lalu.

Menurut Sofi, ketika itu dia berada di Ibu Pejabat Polis Petaling Jaya selepas dia diminta melakukan ujian air kencing bagi membantu siasatan kes penahanan pelakon dan pengarah, Datuk Farid Kamil.

Menjawab soalan peguam Datuk Haniff Hassan dihadapan Majistret Mohamad Ikhwan Mohd Nasir, Sofi memberitahu satu botol urin diserahkan kepadanya dan diiringi seorang polis ke tandas bagi melakukan ujian berkenaan.

“Selepas selesai, saya menyerahkan semula botol itu kira-kira pukul 10 lebih malam dan menunggu keputusan ujian air kencing. Saya terkejut, tak pasti ada mengambil bahan terlarang atau tidak,” katanya.

Menurutnya lagi, dia kerap menerima hadiah seperti rokok dan sebagainya di setiap majlis yang dihadirinya. Jelasnya lagi, dua atau tiga hari sebelum ditahan polis, dia ada menghadiri majlis makan malam bersama peminat.

“Sebagai seorang perokok, saya selalu menerima hadiah seperti rokok dan sebagainya di setiap majlis dihadiri,” katanya.

Dalam itu, Sofi tidak dapat memberi kepastian apabila ditanya mengenai dirinya ada mengambil dadah jenis kanabis (ganja) pada hari jamuan tersebut.

Pada 13 Februari 2018, Sofi didakwa menggunakan dadah jenis 11-nor-delta-9-tetrahydrocannabinol9-carboxylic acid atau THC di Pejabat Narkotik Ibu Pejabat Polis Daerah Petaling Jaya pada 6 Februari 2018. Mahkamah menetapkan 31 Julai sebagai keputusan akhir pembelaan.


Mahu SpideyRiders Hantar Makanan Ke Rumah Anda? Jom Sertai Peraduan Ini, Yang Paling Penting Dapat Hadiah!

Sempena filem menarik yang bakal menghantui anda pada 3 Julai ini, iaitu Spider-Man: Far From Home hasil kerjasama Sony Pictures Entertainment Malaysia bakal mengadakan satu peraduan yang super duper mudah untuk anda rebut hadiah utama.

Bermula 28 sehingga 30 Jun ini seramai 833 SpideyRiders dari GrabFood akan berkhidmat untuk menghantar makanan ke rumah anda.

Kesemua SpideyRiders ini akan lengkap berpakaian ala-ala Spider-Man sambil membawa kesemua pesanan makanan anda di sekitar Lembah Klang. Dari sini lah bakal bermulanya peraduan untuk anda sertai!

Yang paling penting, peraduan ini sangat mudah. Anda hanya perlu selfie bersama SpideyRiders dan kemudian muat naik gambar awesome  itu di laman media sosial berserta hastag #SpideyRiders #SpiderManFFH.

Ha sebelum kami terlupa, gambar yang anda kongsi di media sosial terus haruslah tag @SonyPicturesMalaysia barulah juri boleh tengok gambar anda. Dan jangan sesekali private kan akaun media sosial anda.

Jika anda digelar sebagai pemenang anda berpeluang membawa pulang PS4 Pro Limited Edition Versi Spider-Man sebagai hadiah utama. Manakalah tempat kedua akan membawa pulang telefon pintar keluaran Sony (2 pemenang), dan hadiah saguhati berupa t-shirt limited edition Spider-Man: Far From Home akan diberikan kepada 10 pemenang.

Lebih menarik lagi, untuk ahli Gold dan Platinum GrabRewards anda boleh menebus mata ganjaran anda melalui katalog GrabRewards untuk dapatkan tiket tayangan perdana filem Spider-Man: Far From Home ini.

Jadi jangan bazirkan masa anda, jom join sekarang untuk rebut hadiah-hadiah menarik ini!. Maklumat lanjut layari laman facebook #SpideyRiders dan laman ini.


Raya Dengan Boost, Boleh Shopping & Dapat Cashback Selama Sebulan!

Kami pasti ramai sudah masuk kerja ketika ini namun kemeriahan hari raya masih dirasai walaupun kita sibuk menjalani kehidupan bekerjaya setiap hari. Selain memenuhi undangan rumah terbuka rakan rakan, apa salahnya jika kita turut luangkan masa bersama yang tersayang untuk berbelanja.

Jika sepanjang bulan puasa lalu kita banyak terlepas peluang untuk berbelanja makanan kegemaran di waktu siang, inilah masanya untuk rebut peluang dan tawaran hebat dari aplikasi Boost yang menawarkan cashback menarik dengan Raya Super Shake!

Mesti anda sudah puas menjamah juadah raya bukan? Inilah masa untuk anda puaskan keinginan hati untuk menikmati makanan kegemaran anda dengan aplikasi Boost. Siap boleh belanja orang tersayang makan.

Mahukan cashback segera? Belanja RM25 untuk cashback RM5 menerusi aplikasi Boost di Absolute Thai, Bread Talk, Madam Kwan’s, Nando’s Serai, Toast Box, Nene Chicken, Kenny Rogers Roaster, Burger King dan MBG mulai sekarang sehingga 30 Jun 2019.

Beli 1 minuman yogurt di Chizu, anda boleh beli mana mana Cheese Tea pada harga RM1 jika anda membayar dengan aplikasi Boost.

Peminat kopi putih di OldTown? Anda boleh terima cashback sebanyak RM8 untuk pembelian melebihi RM40 di mana mana cawangan OldTown sehingga 30 Jun ini. Berapa banyak cashback boleh anda kumpul?

Puas makan, banyak lagi masa di pusat beli belah untuk anda habiskan. Kenapa tidak berbelanja barangan rumah atau keperluan sendiri. Inilah masa untuk berbelanja dan nikmati cashback yang banyak.

Jika anda mencari barang kelengkapan rumah atau barangan masak, anda boleh berbelanja di mana mana Giant sehingga 14 Julai ini untuk terima cashback RM8 untuk pembelian melebihi RM50 melalui aplikasi Boost.

Berbelanja di Cold Storage pula akan memberikan anda cashback RM5 untuk pembelian melebihi RM50 melalui aplikasi Boost sehingga 30 Jun ini. Jika anda lebih gemarkan Giant Express, dapatkan cashback RM3 untuk pembelian melebihi RM30.

Anda juga boleh mencari barang penjagaan kesihatan diri di Alpro Pharmacy dan anda layak untuk terima cashback sebanyak RM5 untuk pembelian melebihi RM150 menggunakan aplikasi Boost.

Bukan itu sahaja guys, setiap dua minggu sehinga 18 Ogos 2019 anda berpeluang untuk memandu pulang kereta Proton X70 serba baharu. Anda hanya perlu mengumpul token dengan berbelanja menerusi aplikasi Boost dan anda boleh sertai peluang untuk menang Proton X70.

Kumpul token banyak banyak menerusi aplikasi Boost bukan sahaja melayakkan anda untuk menang kereta baru tetapi hadiah mingguan lain seperti emas bernilai RM3,000 di dalam aplikasi HelloGold, set televisyen melengkung 4K UHD Samsung, kredit untuk berbelanja RM1,000 di Uniqlo dan banyak lagi.

Jadi tunggu apa lagi? Muat turun aplikasi Boost di App Store atau Google Play Store jika belum dan mula bayar pembelian anda di seluruh Malaysia menerusi aplikasi Boost. Jangan ketinggalan untuk sertai revolusi e-wallet yang paling popular di Malaysia ini. Siap boleh menang hadiah menarik setiap bulan, ayuh!


"Sugar Daddy Nak Selit Pun Tak Ada Tempat"

Lali dengan kritikan negatif netizen selama ini, Kilafairy hanya mampu tergelak apabila ada segelintir pihak mendakwa dirinya ditaja oleh sugar daddy apabila sering hadir ke majlis-majlis di luar negara.

BACA: “Peluk K-Pop Kena Hentam, Kilafairy Peluk Cium Blue Apa Cerita?”

“Kita tidak boleh tutup mulut orang sebab mereka tetap akan cakap apa yang mereka mahukan tapi sebnarnya semua acara dan majlis yang saya hadiri mewakili Malaysia. Setiap syarikat yang menjemput itu sendiri yang menaja”

“Sugar daddy nak selit pun dah tak ada tempat. Saya dah biasa dengan kritikan negatif dan terlalu biasa sangat sehinggakan saya hanya mampu gelak dan biarkan sahaja. Saya pejamkan mata dan telinga sahaja. Saya hanya pakai apa yang saya selesa,” katanya kepada m Star Online.

Turut terpalit dengan kontroversi memakai baju bercorak ular yang seksi baru-baru ini, Kila enggan mengulas mengenai perkara itu. Biarpun ruangan komen dibiarkan terbuka, namun Kila berkata, beliau tidak pernah membacanya.

Terdahulu Kila yang tampil berbaju ketat, bercorak ular sawa mula menarik perhatian netizen yang tidak berpuas hati dengan penampilan selebriti itu yang terlalu seksi dan tidak menghormati agama Islam. (rtky/w)


"Saya Sering Hadiahkan Tudung Kepada Isteri Sebagai Semangat"

Selain Lisa Surihani, isteri kepada pelawak terkenal, Nabil Ahmad juga kini tampil dengan penampilan berhijab. Menurut Nabil, perubahan itu amat menggembirakan hatinya sebagai suami.

Penampilan Zira Ayub itu turut dilihat apabila wanita itu memuat naik gambarnya bertudung sejak awal Syawal lalu. Dalam masa yang sama, Nabil memohon agar peminat mendoakan niat murni isterinya itu.

“Alhamdulillah, Zira sudah bertudung sejak beberapa minggu lalu. Saya berharap kita sama-sama mendoakan dia ditetapkan hati untuk terus bertudung. Sebagai suami, saya bersyukur apabila dia menyatakan hasrat mahu bertudung”

“Malah sentiasa memberikan sokong penuh. Untuk memberi semangat dan dorongan, saya sering menghadiahkan Zira tudung. Saya berharap, orang luar menghargai niatnya yang sentiasa ingin memperbaiki diri”

Selain mengharapkan doa dari peminat, Nabil juga berharap netizen tidak terlalu menghukum jika ada kesilapan dalam perubahan isteri yang kini berhijab kerana jelasnya semua manusia inginkan keredhaan Allah.

“Doakan yang terbaik buat Zira dan janganlah ada yang menghukum kerana semua manusia ingin mencari keredaan Allah,” katanya kepada Berita Harian Online mengenai penghijarahan isteri. (rtky/w)


Aliff Syukri Beli Kondo Mewah RM6 Juta Dengan Duit KWSP

Setiap kejayaan tidak akan datang bergolek, perlulah bekerja keras dan berusaha lebih dari orang lain jika ingin mencapai sesuatu.

Sebut saja nama Datuk Seri Aliff Syukri, beliau sememangnya menjadi idola ramai terutama anak muda. Mana tidaknya, di usia muda beliau berjaya membina sebuah mahligai mewah.

Nampaknya, baru-baru ini Aliff sekali lagi berkongsikan beliau baru saja membeli sebuah kondo mewah bernilai RM6 juta di menara pusat beli-belah mewah, Pavilion, Kuala Lumpur

Menerusi satu entri di Instagram itu, Aliff memberitahu bukan niatnya untuk menunjuk tetapi untuk berkongsikan bahawa hasratnya untuk memiliki rumah di tengah-tengah bandar Kuala Lumpur sudah pun tercapai.

Lebih menjadi perhatian netizen, Aliff memberitahu membeli rumah tersebut dari Kumpulan Wang Simpanan Pekerja (KWSP) miliknya, sekaligus menarik perhatian netizen.

“Dulu abang tanamkan azam kalau ada duit yang lebih abang nak ada rumah persinggahan abang sendiri, weekend house.

“Abang dapat membeli rumah ini hanya hasil duit KWSP abang..iyee duit KWSP abang. Lebih kurang 5 tahun abang niaga hasil daripada menyimpan KWSP abang dapat mempunyai rumah di sini… ini adalah salah satu impian abang,” tulisnya.

Diruangan komen, rata-rata netizen memberikan komen positif kepada usahawan tersebut yang menyifatkan perkongsian tersebut dapat membakar lagi semangat untuk mereka juga berjaya seperti Aliff Syukri.


Datuk A Aida Dedah Individu Curi RM200,000

Enggan mengulas lanjut mengenai kes kehilangan wang pelaburan lebih RM200,000 membabitkan bekas suaminya, Ariff Aziz, Datuk A Aida hanya memberikan bayangan bahawa individu terbabit merupakan seseorang yang pernah rapat dengannya sebelum ini.

“Biarlah polis buat kerja mereka. Saya tak nak mengganggu siasatan. Cukup saya katakan, individu itu adalah yang pernah dekat dengan saya sebelum ini. Sebaik pulang ke tanah air, saya terus buat pemeriksaan”

“Saya mendapati terdapat dua kali transaksi ke satu akaun. Saya pelik kerana transaksi dibuat pada waktu subuh. Tapi, saya tak kecoh lagi sebab tak nak peningkan kepala. Jadi, saya diamkan saja”

“Ketika itu saya dalam proses nak failkan perceraian. Dalam masa sama, saya mahu individu itu diambil tindakan undang-undang supaya ia menjadi pengajaran kepada semua. Kenapa nak kena mencuri? Kenapa tak minta?”

“Apa pun, saya berharap pihak polis cepat ambil tindakan. Saya difahamkan, individu itu sudah dipanggil untuk memberi keterangan dan membantu siasatan,” jelasnya mengenai isu kehilangan duit.

Menurut Aida, beliau mendapat tahu mengenai perkara ini pada 25 Mac lalu ketika bercuti di Mesir. Jelas Aida, individu terbabit telah membuat dua kali transaksi, pada jam 5.44 pagi dan 5.46 pagi di rumahnya di Ampang.

Terdahulu Aida dan Ariff berkahwin pada 21 Julai tahun lalu dan bercerai pada 25 April lalu selepas sembilan bulan mendirikan rumah tangga. Ketika ini Ariff menjadi suspek utama dalam kes kehilangan wang itu. (rtky/w)


Temui Neelofa, Fattah Amin, Elfira Loy Di Sunway Pyramid Dan Berpeluang Menang Hadiah RM40 Ribu!

Siapa peminat telefon pintar keluaran OPPO tu, silalah munculkan diri anda di Roadshow OPPO Reno 10x Zoom yang bakal berlangsung di LG1 Main concourse, Sunway Pyramid pada 24 sehingga 30 Jun ini.

Memang rugi jika anda tidak serbu pameran bergerak OPPO ini. Nak tahu kenapa? Salah satu sebab adalah anda boleh jumpa Neelofa, Fattah, Elfira Loy (yang akan hadir pada 29 Jun), Kamal Adli dan ramai lagi untuk memperluaskan pengenalan model telefon pintar kegemaran ramai ini.

Lebih menarik lagi, semasa pameran berlangsung anda juga boleh membeli OPPO Reno 10x Zoom dan berpeluang menangi hadiah menarik seperti chromecast 3 bernilai RM199 dan gimbal stabilizer bernilai RM 599 dan waranty screen protection selama sebulan.

Manakala bagi anda yang membeli OPPO Reno (versi standard) semasa pameran berlangsung anda bakal mendapat Smart battery casing bernilai RM199 dan Chromecast 3 bernilai RM199.

Bukan itu sahaja tahu, di pameran bergerak OPPO Reno 10x Zoom ini juga ada peraduan menarik untuk anda sertai dan tentunya mengenai gambar yang paling menawan!

Di roadshow tersebut, anda akan dapat lihat sebuah bandar kecil yang dibina menggunakan struktur artistik dan dari situ tulah pertandingan bermula!

Anda perlu mengambil gambar di bandar kecil tersebut yang mempunyai logo OPPO dan Reno secara kreatif dengan menggunakan telefon pintar OPPO Reno dan muat naik di laman media sosial anda berserta hastag OPPO.

Lebih menarik lagi, di bandar kecil itu juga anda perlu mencari beberapa selebriti yang tersembunyi. Cari sampai jumpa patung-patung tersebut barulah ada peluang nak menang!

Seterusnya sabar menanti hadiah-hadiah yang menakjubkan yang bakal menjadi milik anda. Senang sahaja kan peraduan fotografi yang diadakan oleh OPPO ini? Rugi jika anda lepaskan peluang menarik yang paling best ini.

Ha sebelum terlupa ada satu kawasan yang anda boleh tangkap ribuan gambar untuk muat naik di laman media sosial anda iaitu di kawasan Pamela Tan art yang turut sama memeriahkan lagi suasana majlis.

Seni karya ini diperbuat sendiri oleh Pamela Tan yang dihasilkan daripada kepingan logam untuk dijadikan salah satu tempat yang menarik untuk anda OOTD.

Dengan keupayaan kamera tiga kamera berlakang bersaiz 48MP mampu menjadikan gambar anda lebih berkualiti dan meletop!

Di Pamela Tan art ini anda boleh terokai sendiri setiap pelusuk pamera Tan art dengan telefon pintar OPPO Reno untuk lihat sendiri kesan warnanya yang awesome.

Mod potret yang terdapat pada OPPO Reno akan memberikan anda beberapa kesan optimum mengenai gambar potret, warna, kesan cahaya, dan banyak lagi yang dapat membantu anda mengambil gambar seperti model majalah.

Jadi semasa pertandingan berlangsung untuk cari logo OPPO dan RENO ada haruslah menggunakan telefon pintar OPPO Reno 10X Zoom.

Yalah cuba anda lihat, bandar direka dengan reka bentuk yang sekecil ini anda harus betul-betul zoom baru boleh dapat logo tersebut dan boleh menang hadiah.

Menarik kan? Lebih buatkan anda teruja apabila telefon pintar kegilaan ramai ini boleh diambil bersama telco pilihan anda. Tak kisahlah samaada telco Maxis mahupun Celcom.

Apabila anda beli sahaja dengan telefon pintar dengan telco terkemuka ini anda bakal bawa pulang beg OPPO Reno bernilai RM159 untuk pembelian pakej OPPO Reno tetapi jika anda beli pakej OPPO Reno 10x Zoom anda dapat gimbal stabilizer bernilai RM599.

OPPO Reno hadir dengan tri kamera belakang (triple camera) yang mempunyai kuasa 48MP + 13MP untuk telephoto dan 8MP untuk kuasa wide angle.

Tambah menarik lagi, kali ini OPPO Reno hadir dengan kuasa 10x zoom yang menyokong kuasa zoom hybrid sehingga 60x dan sekaligus merupakan teknologi terbaru yang dikeluarkan oleh OPPO untuk peminatnya.

Jadi selepas ini anda boleh zoom sehingga 10x lebih jauh dari jarak sebenar untuk dapatkan gambar dan video yang lebih meletop. Gambar anda mampu diperbesarkan sehingga 60x zoom tahu. Menarik bukan?

Nah kami belanja anda perbezaan OPPO Reno standard dan OPPO Reno 10x Zoom.

Bukan itu sahaja, bahagian tri kamera belakang OPPO Reno 10x ini merangkumi kuasa Ultra-Wide Angle yang memberi fokus sehingga 15.9mm, Ultra Clear Master + Telephoto.

Kamera utama OPPO Reno ini mampu berikan anda gambar yang lebih berkualiti dengan kuasa kamera telefoto, yang memberi fokus sehingga 159mm dan digabungkan dengan peep-up structure untuk menyokong kuasa zoom yang tinggi.

Lebih menarik lagi, OPPO Reno 10x ini juga mempunyai Dazzle mode yang akan meningkatkan warna gambar anda menjadi lebih terang.

Gambar potret anda pun akan lebih awesome dengan Artistic portrait yang main peranan dari segi warna, dan cahaya sekaligus akan membuatkan gambar potret anda seperti dalam majalah.

Dengan OPPO Reno yang super duper power ini yang anda tak perlu risau lagi untuk tangkap gambar pada waktu malam.
Fungsi Ultra Night Mode 2.0 yang menggunakan AI, HDR dan multi frame nopise reduction akan menjadikan gambar anda lebih jelas dan cerah setiap masa.

Lebih menabjukan jika anda rakam video menggunakan OPPO Reno 10x Zoom ini yang dilengkapi dengan 4k video shooting  yang di mempunyai bunyi yang jelas dan power semasa anda merakam detik indah anda.

Bukan itu sahaja, bahagian video ini akan lagi menyelah bak teater filem dengn pembesar suara stereo dan Dolby atmos

Pembesar suara utama (bawah telefon) dan pembesar suara menengah (bahagian atas telefon) dimainkan serentak untuk menghasilkan kesan pembesar suara stereo dan memberikan pengalaman bunyi yang menabjukan.

OPPO Reno 10x Zoom kini hadir dengan kapasiti bateri yang lebih besar dan tahan lama dan dilengkapi dengan pengecasan terpantas VOOC 3.0.

Buat penggemar game anda pasti tersenyum apabila memiliki telefon pintar ini kerana ia dilengkapi dengan Hyperboost 2.0 dan qualcomm snapdragon 855m dan 8GB RAM + 256GB ROM yang memberi pengalaman yang luar biasa ketika bermain dan menghalang telefon daripada kepanasan meskipun bermain pada waktu yang lama.

Tak kan nak tengok selebriti pujaan anda sahaja bergaya dengan OPPO Reno 10x Zoom ini. Anda bila lagi! Kebanyakan selebriti gemar menggunakan OPPO Reno dek kerana kecangihannya yang luar biasa. Ini buktinya:


Bekas Suami A.Aida Suspek Utama Kes RM200,000 Hilang

Baru-baru ini, produser terkenal Datuk A.Aida mendedahkan beliau mengalami kerugian sebanyak RM200,000 akibat kes curi. Menurut satu sumber, kes tersebut melibatkan individu yang rapat dengannya.

Susulan laporan polis yang dibuat pada 21 Jun lalu, segala persoalan bakal terjawab apabila bekas suaminya, pelakon Ariff Aziz dipanggil pihak polis bagi membantu siasatan.

Ketua Polis Daerah Ampang Jaya, Asisten Komisioner, Noor Azmi Yusoff berkata, pihaknya berjaya menjejaki Ariff Aziz Selasa lalu dan mengesahkan pelakon itu merupakan suspek utama kes berkenaan.

“Suspek adalah bekas suami A. Aida sendiri. Bagaimanapun, pihak kami masih menjalankan siasatan lanjut mengenainya.

“Kami rampas telefon bimbit suspek untuk mendapatkan maklumat seterusnya terutama berkaitan transaksi yang dibuat,” katanya kepada mStar Online.

Dalam pada itu, pihak polis memberitahu mereka memerlukan sedikit masa lagi bagi melengkapkan kertas siasatan sebelum pendakwaan dibuat.

Terdahulu, dalam laporan polis yang dibuat, A.Aida menamakan individu terdekat dengannya telah membuat dua transaksi pindahan pelaburan ke akaun tidak dikenali.

Dalam laporan menyebut hanya individu itu sahaja mempunyai segala butiran peribadi penerbit itu untuk tujuan tersebut.


Fatin Afeefa Nafi Bercium Di Tempat Awam

Semalam, kecoh di media sosial apabila pelakon Fatin Afeefa sekali lagi terpalit dakwaan menjalinkan hubungan dengan suami orang. Belum reda lagi dengan kontroversi tersebut, timbul pula satu lagi cerita apabila Fatin didakwa bercium dan berpelukan di tempat awam.

Menerusi komen di Instagram itu, Fatin didakwa pernah mengunjungi sebuah kedai di pusat beli-belah terkemuka di ibu kota dan dilihat berkelakuan sumbang seorang seorang lelaki.

Tidak hanya berdiam diri, komen tersebut dibalas oleh Fatin yang menafikan tuduhan tersebut dan menyifatkan dakwaan itu hanya fitnah semata-mata. Malah, Fatin turut menjelaskan bahawa dia jarang sekali berkunjung ke pusat beli-belah berkenaan.

“Saya adalah manusia yang paling jarang ke pusat beli-belah KLCC. Tetapi, tidak mengapa kerana lebih banyak fitnah saya terima, lebih banyak pahala yang saya dapat.

“Menikmati setiap saat dan detik ketika diuji, saya menyerahkan kepada pihak berwajib untuk menjalankan kerja mereka,” tulisnya.

Sebelum ini, Fatin didakwa menjalinkan hubungan dengan suami orang, lelaki sama yang pernah dikaitkan dalam kontroversi sebelum ini. Kecurangan mereka dikatakan dibongkar sendiri oleh isteri lelaki terbabit di laman Twitter.


Peguam Syarie Tegur Fynn Jamal Isu Anak Luar Nikah

Ini bukan kali pertama, Fynn Jamal ditegur oleh pendakwah berikutan soal jawab berkaitan agama dari pengikutnya di Instagram. Nampaknya nama Fynn Jamal sekali lagi menjadi bualan apabila dia memberikan respon mengenai isu anak luar nikah pula.

Perkongsiannya itu mendapat perhatian seorang peguam syarie yang menegur penyanyi itu agar tidak  sesuka hati memberikan ulasan jika perkara itu bidang kita serta turut menjelaskan dari sudut agama dan undang-undang.

Menurutnya lagi, sebelum ingin mengulas sesuatu perkara terutama isu anak luar nikah perlulah memahami maksud atau istilah bagi perkataan tersebut terlebih dahulu

Diharap penjelasan oleh peguam syarie ini dapat menjawab persoalan netizen diluar sana mengenai isu anak luar nikah atau anak tak sah taraf.

Apa pun, rasanya lebih baik jika bertanyakan soal agama kepada ahli agama atau mereka yang lebih arif dalam bidang tersebut daripada bertanya kepada artis atau instafamous.


Bekas Pelawak Senario Ditahan Terlibat Kes Gaduh, Positif Ganja

Seorang pelawak terkenal yang juga bekas pelawak kumpulan Senario ditahan polis dipercayai terbabit dalam pergaduhan di sebuah hotel di Taman Maluri, Cheras pada Selasa lalu.

Memetik laporan Kosmo!, pelawak berusia 41 tahun itu ditahan bersama dua rakannya termasuk seorang wanita.

Hasil pemerikaan badan di lakukan ke atas suspek wanita, pihak polis menemui satu paket dadah jenis Methamhetamin seberat 0.55 gram.

Menurut pihak polis, kesemua suspek diberkas selepas pihak polis menerima aduan berhubung satu pergaduhan di hotel berkenaan pada pukul 5.45 petang.

Hasil ujian air kencing mendapati pelawak berkenaan positif dadah jenis ganja manakala dua lagi suspek positif dadah amphetamine.

“Siasatan lanjut mendapati pelawak terbabit mempunyai empat rekod jenayah membabitkan dadah selain dikehendaki polis berhubung kes di Hulu Klang,” kata pihak polis.

Pelawak berkenaan direman selama sehari sebelum dibebaskan semalam, namakala dua lagi direman selama tiga hari sehingga esok bagi membantu siasatan.


Fatin Afeefa Didakwa Skandal Dengan Suami Orang Lagi?

Nampaknya pelakon Fatin Afeefa sekali lagi didakwa menjalinkan hubungan dengan suami orang, yang juga merupakan lelaki sama pernah dikaitkan dengan kontroversi terdahulu.

Perkara itu didedahkan sendiri oleh isteri kepada lelaki tersebut yang menggunakan nama Mag menerusi laman Twitter.

Menerusi perkongsiannya itu, wanita tersebut meluahkan rasa kecewa dan berang apabila mengetahui mereka masih lagi berhubung secara rahsia sedangkan Fatin pernah meminta maaf serta berjanji tidak akan lagi mengganggu rumah tangganya.

Tahun lalu, nama Fateen Afeefa menjadi bualan hangat netizen apabila didakwa menjalinkan hubungan dengan seorang lelaki yang berstatus suami orang. Perkara itu tercetus apabila ada netizen menemui foto panasnya bersama lelaki berkenaan.

Diharap, Fatin dapat tampil memberikan penjelasan disebalik pendedahan ini dan perkara tersebut dapat diselesaikan secara baik.


Sajat Buat Laporan Dakwa Produk Bengkung Diciplak

Semalam, usahawan kosmetik, Nur Sajat membuat laporan kepada pihak KPDNHEP Kuala Lumpur mendakwa produk bengkung keluarannya telah diciplak sehingga mengakibatkannya kerugian ratusan ribu ringgit.

Sajat memberitahu dia mengesan perkara itu sejak tahun lalu apabila produk bengkungnya itu dijual dengan harga jauh lebih murah berbanding harga asal.

Sajat mendakwa produk bengkungnya telah berada di pasaran sejak empat tahun lalu dan salah satunya sudah tidak dikeluarkan lagi namun masih dijual oleh pihak yang menciplak barangan tersebut.

Jelasnya lagi, tindakan oleh pihak tidak bertanggungjawab itu menyebabkan ramai ejennya tidak dapat menjual barangan berikutan persaingan harga daripada produk tiruan.

“Produk tulen dijual pada harga RM130.90 manakala yang tiruan dijual antara RM30 hingga RM90.

“Saya dimaklumkan, pembeli yang memakai produk tiruan akan mengalami kecederaan pada badan mereka kerana besi yang digunakan untuk bengkung tersebut akan terkeluar hingga menyucuk tubuh si pemakai,” katanya kepada Kosmo!

Dalam pada itu, Sajat menggesa pihak terlibat supaya menghentikan perbutan tersebut sekiranya tidak mahu berdepan tindakan undang-undang.


“Saya Masih Cintakan Aliff, Tapi Tak Fikir Mahu Kembali”

Terdahulu, Aliff Aziz mengharapkan agar dapat diberikan peluang kedua dalam perkahwinan bersama bekas isterinya, Bella Astillah.

Mengakui Aliff ada menguhubunginya meminta agar mereka bersama kembali, namun Bella memberitahu buat masa ini dia tidak mahu memikirkan tentang perkara itu.

“Tidak dinafikan, ramai juga yang berharap kami kembali semula sebagai suami isteri. Sejujurnya Aliff sendiri ada menghubungi saya beberapa kali untuk kami kembali bersatu.

“Iya.. melihat keadaan Aliff sekarang, saya turut berasa sedih dan simpati. Tambah pula kami pernah hidup bersama, tapi saya tidak boleh terima Aliff hanya kerana bersimpati terhadap apa yang dia lalui sekarang.

“Saya akui masih mencintai Aliff tetapi buat masa ini saya tidak fikir mahu kembali seperti dulu. Biarlah masa menentukan,” katanya kepada MHETV.

Dalam pada itu, Bella berkata dia sendiri pernah memberitahu Aliff bahawa perceraian mereka masih terlalu baru dan belum pernah terfikir untuk rujuk kembali. Malah, Bella turut memberikan nasihat kepada Aliff untuk berubah.

“Saya katakan padanya, kalau kuat jodoh, dua atau tiga tahun lagi pun kita pasti akan bersama.

“Saya juga ada nasihatkan dia agar menyayangi dirinya dan memperbaiki kesilapan satu persatu tanpa ada paksaan. Biarlah buat masa ini saya fokus untuk mencari rezeki. Hanya itu saya fikirkan sekarang,” katanya.


Fizo Omar Minta Netizen Doakan Rumah Tangganya

Enggan terus berteka-teki, Fizo Omar harini mengakui rumah tangga yang dibina hampir enam tahun lalu bersama Mawar Karim sedang berdepan dengan masalah. Bagaimanapun Fizo tidak menjelaskan sebab keretakkan itu.

“Tidak dinafikan yang rumah tangga saya menghadapai sedikit cabaran seperti mana yg diketahui semua. Saya amat berharap terutama pihak media dan netizen dapat bersabar dan memahami situasi kami”

“Sesiapa sahaja yang mendirikan rumah tangga pasti mempunyai impian untuk hidup bahagia dan mempertahankan rumah tangga hingga ke jannah, tapi bila sampai waktunya kita dipilih oleh Allah utk di uji”

Jelas Fizo lagi, walau apa jua keputusan mahkamah nanti, beliau dan Mawar akan terus mengekalkan hubungan baik demi membesarkan anak tunggal mereka, Maryam yang baru sahaja berusia dua tahun itu.

“Walau apa yang berlaku, insyallah hubungan saya dan Mawar akan terus baik demi membesarkan dan mendidik Wan Maryam zuriat dari Allah yang kami nantikan selama 4 tahun. Apa jua yg terjadi, Mawar tetap ibu kepada anak kami”

“Apa pun keputusan mahkamah nanti saya terima dan saya memohon maaf dan juga memaafkan semua pihak. Doa yang baik-baik daripada semua pihak diharap dapat menemui jalan yang terbaik antara saya dan Mawar,” tulisnya.

Terdahulu, Fizo terkejut apabila dimaklumkan isteri telah mendapatkan nasihat peguam mengenai masalah rumah tangga mereka. Kami disini doakan yang terbaik buat pasangan ini. (rtky/w)


“Saya Dah Mula Rasa Takut Nak Bersalin”

Usia kandungan sudah memasuki enam bulan, pelakon Elfira Loy akui sudah mula rasa takut untuk bersalin namun dalam masa sama teruja untuk menanti kelahiran cahaya mata sulungnya itu.

“Sekarang ini, saya dah mula fikir takut hendak bersalin dan sudah mula memikirkan bagaimana keadannya bila semakin dekat dengan waktu itu.

“Dalam masa yang sama saya teruja juga untuk menati kelahiran anak saya ini dan ia adalah cucu pertama bagi kedua-dua belah keluarga saya dan suami.

“Buat masa sekarang saya hanya mahu fokus dan menikmati proses kehamilan ini kerana ia rezeki dari Allah yang bukan semua orang dapat rasainya,” katanya kepada Astro Gempak.

Berkongsikan perubahan yang dialaminya semenjak berbadan dua, Elfira berkata dia kini lebih suda memandu kereta sendiri.

“Jika dulu saya tidak suka memandu tetapi kini saya sendiri yang akan memandu kerana jika tidak saya akan rasa pening duduk di dalam kereta,” katanya lagi.

Sememangnya kehamilan pertama pasti akan memberikan debaran buat setiap bakal ibu. Apa pun semoga segala urusan Elfira melahirkan bayi sulung nanti dipermudahkan.


RM200,000 Lesap, A.Aida Buat Laporan Polis

Baru saja berdepan kontroversi perceraian, produser terkenal Datuk A.Aida diuji lagi apabila beliau mengalami kerugian sebanyak RM200,000 akibat kes kecurian.

Menurut A.Aida, beliau menyedari kehilangan wang tersebut sebaik sahaja pulang bercuti dari Mesir 1 Mac lalu.

Katanya lagi, beliau sudah pun membuat laporan polis berhubung perkara berkenaan.

“Saya tidak boleh komen banyak tapi memang betul. Saya sudah melakukan laporan polis. Sekarang ini dalam penyiasatan. Saya serahkan semuanya kepada pihak polis untuk siasatan,” katanya kepada Kosmo!

Diminta mengulas lebih lanjut mengenai kes berkenaan sama ada melibatkan bekas suami, Ariff Aziz, A. Aida enggan memberikan sebarang komen.

“Saya mula sedar ketika pulang bercuti dari Mesir pada 1 Mac lalu.

“Jumlah kehilangan adalah sebanyak RM200, 000 dan transaksi wang dilakukan sebanyak dua kali.

“Tiada komen lanjut dan saya serahkan segalanya kepada polis untuk melakukan siasatan,” katanya.


Ruhainies Dedah Ramai Wanita Hantar Mesej Pada Kekasih

Sudah hampir dua tahun menjalin hubungan cinta, Ruhainies memberitahu dirinya belum bersedia untuk memperkenalkan kekasihnya. Jelasnya lagi, tindakannya itu bukan kerana bimbang kekasihnya dirampas tetapi mahu menjaga privasi.

Akui kekasihnya banyak terima mesej peribadi daripada ramai wanita, Rahinies memberitahu dia percayakan teman lelakinya itu. Malah, kekasihnya turut memberikan kata laluan akaun media sosial untuk diakses.

“Saya percayakan dia. Jadi, tidak ada isu saya takut dia dirampas atau cemburu. Kalau nak tahu, sekarang pun ramai saja wanita yang menghantar mesej peribadi (DM) di Instagram.

“Dia juga tunjukkan kepada saya satu persatu mesej mereka. Saya tak pernah minta pun, tapi dia secara sukarela yang berikan telefon bimbit untuk saya periksa. Malah, dia juga memberikan kata laluan Instagram miliknya untuk diakses.

“Mungkin orang akan fikir saya mengongkong, tapi dia yang benarkan saya berbuat sedemikian. Malah, kalau nak tahu, sepanjang perhubungan kami ini belum pernah bergaduh disebabkan perempuan,” katanya kepada Harian Metro.

Dalam pada itu, Ruhainies juga mendedahkan ada beberapa artis wanita mengikuti kekasihnya di Instagram. Namun, Ruhainies beranggapan mereka mengikuti Instagram kekasihnya untuk mengetahui siapa gerangan lelaki tersebut.


“Selagi Saya Masih Hidup, Saya Boleh Berubah”

Selepas bercerai dengan isterinya, Bella Astillah pada 16 Mei lalu, Aliff Aziz mengakui dia kini sedang berdepan detik getir dalam hidupnya dan bukan lagi menjadi dirinya sendiri.

Menerusi satu temubual bersama sebuah station radio, Aliff juga mengakui kesilapan yang dilakukan sepanjang tempoh perkahwinan dan mahu berubah menjadi insan lebih baik.

“Saya mengakui silap yang telah saya lakukan tapi sebagai manusia, selagi saya masih hidup saya boleh berubah. Selepas bercerai dengan Bella, saya melalui fasa bukan menjadi diri saya sendiri.

“Saya rasa teramat kehilangan dan mungkin disebabkan itu saya tersilap langkah,” katanya.

Dalam pada itu, Aliff berterima kasih kepada bekas isterinya kerana tidak henti-henti memberikan sokongan moral untuk meneruskan hidup.

Semoga Aliff terus istiqamah untuk berubah. Apapun doakan baik-baik saja buat Aliff dan Bella, moga perpisahan ini menjadi pengajaran.


“Saya Tak Boleh Terima Dia Hanya Sebab Rasa Kasihan”

Perkahwinan yang dibina selama 3 tahun akhirnya bertemu titik noktah selepas bercerai talak satu pada 16 Mei lalu, Bella Astillah memberitahu masih terlalu awal untuk menerima bekas suaminya, Aliff Aziz kembali dalam hidupnya.

Bella berkata lagi, perceraian mereka masih baru dan dia tiada jawapan untuk perkara itu. Meskipun bukan lagi bergelar suami isteri namun hubungan mereka masih baik demi anak tunggal mereka, Ayden Adrean.

“Buat masa sekarang sukar untuk saya buat keputusan mahu kembali bersama kerana perceraian kami masih baru. Jika saya katakan tidak, takut nanti perkara itu akan terjadi.

“Saya selalu berhubung dengan Aliff kerana dia bapa kepada anak kami. Namun tidak pernah berbincang soal kembali bersama. Jika dia bertanya sekalipun, saya tidak berikan jawapan,” ujar Bella kepada MHE TV.

Menurut Bella lagi, dia tidak boleh menerima bekas suaminya itu kembali disebabkan rasa kasihan dan menyerahkan soal jodoh kepada Allah.

“Saya tidak boleh terima dia kembali hanya disebabkan rasa kasihan. Ini soal hati dan perasaan.

“Saya serahkan segalanya pada Tuhan. Saya sendiri tidak tahu jika satu hari nanti Tuhan bukakan kembali hati saya untuk kembali bersama Aliff,” katanya.

Terdahulu, Aliff berdoa agar dapat diberikan peluang kedua dalam perkahwinan bersama Bella Astillah. Aliff juga mengakui dia bersikap angkuh dan sambil lewa dengan kebaikan yang dilakukan bekas isterinya itu.


"Saya Harap Terus Istiqamah, Bertudung Demi Allah"

Baru sahaja pulang dari mengerjakan umrah, nampaknya Lisa Surihani tampil dengan imej bertudung. Tidak mahu mengumumkan secara jelas, Lisa menganggap keputusan untuk bertudung terlalu peribadi buatnya.

“Jauh di sudut hati kecil saya, hal ini (bertudung) memberikan banyak terjemahan dan kesimpulan. Saya agak bimbang apabila ada yang membuat andaian perubahan ini (bertudung) sebagai imej baharu”

“Bimbang kalau saya terus muat naik foto memakai tudung, seolah-olah mahu meraih pujian sesama insan. Ia sangat peribadi, sebab itu saya ambil masa yang agak lama untuk memuat naik gambar ini”

Mengakui sebagai insan biasa yang tidak lari dari melakukan kesilapan, Lisa berharap dengan perubahan ini beliau dapat membuka lembaran baru dalam hidupnya agar dapat menjadi insan yang lebih baik.

“Saya harap terus istiqomah dalam hal ini dan melakukannya kerana Allah. Jauh sekali atas tekanan atau kehendak sesiapa. Dalam hidup ini, kita tak pernah lari daripada melakukan kesilapan”

“Setiap hari juga kita cuba mengubah diri menjadi lebih baik daripada sebelumnya. Pengalaman mengerjakan umrah bersama suami, anak dan keluarga baru-baru ini, saya sifatkan begitu indah,” katanya. (rtky/w)


Huawei Bakal Buat Anda Jatuh Cinta Dengan EMUI 9.1

Penggemar setia telefon pintar pasti akan terkesima dengan kecanggihan yang dilancarkan oleh HUAWEI dengan keluaran EMUI 9.1 ini.

Kali ini, EMUI 9.1 akan lebih buat anda jatuh cinta dengan memberi tumpuan kepada ciri-ciri terbaru yang akan membuatkan gaya hidup anda lebih berkualiti.

Lebih menarik lagi, HUAWEI Mate 20 akan secara automatiknya menggunakan EMUI 9.1 mulai 27 Jun ini. Ini kami senaraikan kepada anda antara yang best mengenai EMUI 9.1.

Yang selalu leka main game sampai tak makan tak minum tu, anda akan lebih enjoy dengan GPU Turbo 3.0 yang akan melancarkan lagi dunia permainan anda secara dalam talian dengan rangkaian yang lebih stabil.

Lebih menyeronokkan lagi apabila senarai permainan game ditingkatkan dari 6 ke 25 game antarabangsa yang akan buat anda terokai setiap game yang ada.

Menerusi EMUI 9.1 ini anda akan lebih mudah dan selesa menggunakan pembantu suara seperti voice assistant dalam kerja harian anda.

Cara yang mudah dengan menekan butang kuasa selama 1 saat ketika telefon pintar berada dalam mod sleep dan kemuadian hanya dengan satu klik sahaja untuk mengenal pasti subjek seterusnya akan belaku voice reporting dan ini secara tidak langsung akan mepercepatkan lagi kerja anda.

Dilengkapi dengan HUAWEI Share, OneTap Share yang akan memudahkan anda untuk memindahkan foto, dokumen dan video dengan kelajuan yang paling pantas.

Hanya mengambil masa 35 saat sahaja segala tranksasi pemindahan anda berjaya dipindahkan tanpa menggunakan sebarang wayar.

Bagi anda yang sering membuat video review  atau apa sahaja video yang menarik nantikan keluaran EMUI 9.1 yang akan memberikan anda satu pengalaman menyunting video atau trim video menggunakan AI dengan mudah.

Bahagian tertentu video akan disunting secara automatik dengan filter yang lebih menarik, dan dalam masa yang sama anda boleh memilih sentuhan efek kelajuan serta muzik latar yang unik.

Jika sebelum ini anda hanya boleh memilih nada dering untuk panggilan telefon sahaja, namun kini dengan EMUI 9.1 anda boleh set nada dering anda untuk panggilan video call.

Jadi tibalah masanya untuk anda set nada dering yang menarik dan havoc untuk kekasih hati anda. Barulah semangat sikit nak video call!

Dengan EMUI 9.1 ini secara automatiknya anda akan dapat rakan baru yang akan membaca kalori yang terbakar, kelajuan ketika berlari dan juga tempoh bersenam ketika anda melakukan senaman.

Hanya dengan menyentuh peranti pada alat senaman treadmill secara tidak langsung, ia akan dapatkan bacaan data secara masa-nyata menggunakan algoritma pintar untuk mengukur getaran ketika melangkah.

Dengan kecanggihan EMUI 9.1 ini akan buatkan kehidupan anda lebih berkualiti dan teratur.

Bagi anda yang ingin naik taraf telefon bimbit anda ke peranti EMUI 9.1 ini jangan lupa untuk open setting telefon bimbit anda dan kemudian terus ke bahagian sistem dan tekan pada perkataan kemaskini perisian (software update) untuk rasai sendiri kecanggihan EMUI 9.1.

Maklumat lanjut layari @HUAWEIEMUI atau di sini. Sama-sama kita nantikan pengumuman rasmi HUAWEI EMUI untuk naik taraf lebih banyak model telefon bimbit.


Pernah Bercerai, Nora Danish Takut Mahu Beri Nasihat

Pernah mengalami kegagalan rumah tangga sebelum ini, Nora Danish menganggap komunikasi merupakan kunci kebahagaiaan sesebuah rumah tangga. Biarpun sudah dua tahun berumah tangga, Nora masih mencuba untuk menjadi isteri terbaik dalam menjaga rumah tangga.

“Saya tak boleh sangat nak kongsi tip sebab saya sendiri pun pernah bercerai sebelum ini. Rasanya belum mampu untuk bercakap mengenainya. Komunikasi adalah sangat penting kegagalan sebelum ini menjadikan kami lebih serius”

“Sentiasa berusaha untuk berbaik dan bukannya lari dari masalah. Selebriti atau bukan kes cerai berai memang banyak di mahkamah. Saya sendiri yang hampir dua tahun berkahwin pun masih mencuba untuk mengekalkan kebahagiaan rumah tangga,” katanya mengulas mengenai penceraian dikalangan selebriti.

Bagaimanapun Nora mengakui sama seperti orang lain, selebriti juga tidak terlepas dengan pergolakkan dan pergaduhan dalam rumah tangga. Namun sesetengah orang terpaksa mengambil penceraian sebagai jalan terakhir.

Terdahulu dunia hiburan tanah air dikejutkan dengan berita penceraian oleh beberapa selebriti seperti Bella Astillah, Chef Fikree, Datuk A.Aida, Sam Bunkface, Radhi OAG dan ramai lagi. (rtky/w)


Nur Sajat Tamat Belajar, Bakal Hadir Konvo Di Lebanon

Usahawan terkenal, Nur Sajat bakal menghadiri majlis konvokesyen yang bakal berlangsung pada 1 Julai depan.

Menurut pengasas Let’s Cantik ini, majlis konvokesyennya itu akan diadakan di Beirut, di mana lokasi tersebut merupakan institusi di mana Nur Sajat telah menuntut ilmu sehingga memperoleh segulung Diploma dalam bidang Dandanan Rambut.

“Alhamdulillah Sajat akan menghadiri majlis konvokesyen Diploma di Beirut dalam bidang Hair Dresser. Sajat ambil short course atau private course, di mana pensyarah tersebut sememangnya fokus pada Sajat dalam masa sebulan lebih di sana.

“Sajat akan menghadiri konvokesyen tersebut pada 1 Julai ini. Perasaan sangat gembira akhirnya saya dapat juga segulung diploma walaupun sudah berumur 34,” katanya kepada Rotikaya.

Tambahnya lagi, dia mengambil inisiatif untuk belajar dalam bidang dandanan rambut kerana minat kepada bidang penjagaan rambut serta mahu menguasai bidang tersebut dengan sendirinya.

“Kita dalam bisnes ini pemilik atau bos itu sendiri kena belajar, jangan harapkan pekerja. Contohnya kalau pekerja itu tak suka dia boleh lari dan kita pula terkapai-kapai. Jadi kita boleh back-up.

“Saya ambil bidang ini sebab saya suka kepada kecantikan. Pertama sekali penjagaan rambut, dan saya suka akan fesyen rambut. Sebab itu saya nak ambil sijil ini supaya saya ada kemahiran tersebut.

“Sekiranya ada peluang, InshaAllah nak sambung lagi cuma nak ambil short course,” katanya yang bercita-cita untuk menyambung pelajarannya sekiranya mempunyai masa dan peluang. (rtky/h)


Jangan Pandang Ringan Penjagaan Badan & Mental Wanita Selepas Bersalin

Tanyalah pada mana mana ibu yang sudah melalui fasa mengandung dan bersalin, memang bukan mudah untuk mengembalikan badan seperti anak dara mahupun emosi yang lebih stabil.

Kontraksi selepas bersalin atau afterpain menjadi satu kebiasaan buat ibu baru bersalin yang menyebabkan sakit di bawah perut atau di pangkal rahim. Fenomena ini disebabkan oleh pengecutan rahim ibu itu sendiri.

Untuk wanita yang melalui proses bersalin normal, faraj akan berasa tidak selesa dan boleh mejadi lebih teruk jika seseorang wanita itu menjalani episiotomi. Untuk wanita yang bersalin secara pembedahan caesarean (c-section), anda pasti akan mengalami rasa sakit bawah perut yang berpanjangan.

Perut wanita yang baru bersalin juga boleh menjadi buncit dan mengelebeh kerana sisa lemak yang pernah melindungi janin sewaktu hamil. Jika melahirkan anak secara pembedahan caesarean, luka dalaman boleh mengambil masa lebih satu tahun untuk pulih.

Payudara wanita yang baru bersalin akan membesar 2-3 kali ganda kerana berat susu dan boleh jadi menggelebeh jika tidak dijaga dengan senaman dan pengambilan makanan tambahan yang sesuai. Tulang belakang para ibu juga akan mengalami kesakitan dalam tempoh 3-4 bulan selepas bersalin kerana perubahan hormon.

Bercakap tentang emosi, ibu yang bersalin buat kali pertama terutamanya sangat berisiko untuk diserang sakit kemurungan atau meroyan kerana kepenatan melayan karenah bayi, tidak cukup tidur dan tertekan dengan penampilan diri selepas bersalin.

Tempoh berpantang memang dianggap sebagai masa bagi ibu selepas bersalin untuk merawat, menyucikan & memulihkan kembali tubuh selepas bersalin.

Ketika inilah makanan tambahan untuk ibu yang baru sahaja melahirkan anak sangat penting untuk mengembalikan keadaan mental & fizikal wanita menjadi lebih stabil untuk menguruskan anak dan rumah tangga.

Jus Nusantara Gold mengandungi herba dan makanan sunnah yang dipilih dengan teliti oleh pakar untuk membantu ibu-ibu selepas bersalin. Tidak lagi perlu bersusah payah mencari pelbagai herba tradisi kerana semuanya ada dalam satu botol Jus Nusantara Gold.

Dengan mengamalkan Jus Nusantara Gold sepanjang berpantang & selepas berpantang, seseorang ibu itu mampu untuk menguatkan otot rahim, baikpulih luka bekas jahit (bersalin normal & pembedahan C-section) dengan cepat, cegah bau badan & bau darah nifas dalam pantang, membersihkan darah nifas, menstabilkan hormon estrogen wanita dan banyakkan susu badan (milk booster).

Pengamalan Jus Nusantara Gold juga boleh menjadi satu persediaan untuk seorang ibu untuk kembali bersama suami dengan mengetatkan bahagian sulit wanita, menyerikan kulit muka yang pucat akibat bersalin selain memberikan tenaga berpanjangan.

Baca sahaja testimoni dari para ibu yang sudah mengamalkan Jus Nusantara Gold selepas bersalin, memang berkesan untuk mengatasi masalah kemurungan dan masalah lain yang hadir selepas melahirkan anak.

Selain diamalkan oleh ibu yang baru bersalin, Jus Nusantara Gold juga bagus untuk sakit lutut, tekanan darah tinggi, kolesterol, buasir, gout, sakit lutut, sendi, saraf, rawat luka dalaman dan luaran, gastrik dan stroke.

Jus Nusantara Gold tidak mengandungi sebarang bahan terlarang yang tidak dibenarkan. Rasanya yang masam masam manis memang sedap dan digemari ramai juga sesuai untuk diamalkan setiap hari kerana tiada kandungan gula memang sesuai untuk mereka yang berisiko menghidap penyakit kencing manis.

Jus Nusantara Gold juga Sesuai diamalkan oleh lelaki dan perempuan seawal usia 4 tahun sehingga mereka yang bergelar warga emas.

Jus Nusantara Gold mampu memberikan kesan yang tidak dijangka hanya seawal 2 kali pengambilan. Dengan harga asal RM148 untuk 500mL, memang berbaloi dengan kualiti dan khasiat yang diberikan.

Jika anda berminat untuk mendapatkan harga promosi Jus Nusantara Gold boleh klik http://60192122005.wasap.my. Kami jamin harga yang menarik untuk kesihatan hidup anda.

Untuk keterangan lanjut boleh layari laman web www.almas.com.my, Facebook rasmi ALMAS Beauty & Health atau Instagram @almasbeautyhealth.


Peminat Tawar Ismail Izzani RM500 Ajak Tidur Bersama

Populariti penyanyi Ismail Izzani di kalangan generasi muda atau BBNU memang tidak disangkal lagi, terutama di kalangan gadis-gadis.

Melihat perubahan bentuk badannya kini lebih tegap dan sado, Ismail mendedahkan sering menerima komen berbaur lucah. Malah ada peminatnya tanpa segan silu mempelawanya untuk ‘tidur’ bersama.

“Saya tak nafikan ada menerima pelbagai mesej lucah daripada individu tidak dikenali. Kebanyakannya menghantar mesej di media sosial saya.

“Antara mesej paling mengarut apabila ada yang mengajak saya bermalam bersamanya. Katanya, dia sanggup bayar saya hingga RM500,” katanya kepada Harian Metro.

Bagaimanapun, Ismail meberitahu dia tidak mengambil serius dengan mesej-mesej tersebut dan menganggap ianya perkara biasa apabila bergelar selebriti.

“Bagi saya, ini benda biasa dalam hidup artis. Jadi, saya cuma baca dan mampu ketawa sahaja setiap kali ada mesej mengarut sebegini,” katanya.

Dalam pada itu, Ismail juga membuat pendedahan mengejutkan apabila ada peminat yang sanggup mengekorinya hingga ke tandas.

Bukan mudah untuk bergelar anak seni. Inilah cabaran yang perlu dilalui, lebih-lebih lagi yang masih muda dan bujang.


"Cari Pun Saya Tak Akan Jumpa Wanita Seperti Bella"

Mengakui bersikap angkuh dan sambil lewa dengan kebaikan yang dilakukan bekas isteri sebelum ini, Aliff Aziz berdoa agar dapat diberikan peluang kedua dalam perkahwinan bersama Bella Astillah.

“Bella seorang wanita yang kalau saya cari lain pun selepas ini, pasti takkan jumpa sepertinya. Kini, saya juga tahu ramai orang bertepuk tangan dan ada juga yang mengatakan saya berhak mendapatkan balasan sebegini”

“Apapun, saya sangat berterima kasih dengan Bella kerana sanggup bersama saya selama lima tahun ini. Saya juga minta maaf dari hujung rambut sampai kaki pada Bella dan keluarganya di atas segala kesilapan yang sudah dilakukan”

“Jodoh ditentukan Allah dan saya harus terus berdoa semoga ada peluang kedua dalam perhubungan kami,” katanya kini dalam tempoh berehat bersama keluarga di Singapura sejak bercerai tempoh hari.

Terdahulu Aliff tampil dalam temubual di telefon bersama Geng Pagi Hot, stesen radio Hot FM, pagi tadi. Tambah Aliff lagi, beliau sedar sepatutnya beliau menunjukkan perkara baik sebagai suami dan bapa.

Pastinya ramai tidak bersetuju andai Bella kembali semula ke pangkuan Aliff setelah apa yang telah berlaku. Apapun doakan baik-baik saja buat pasangan ini, moga perpisahan ini menjadi pengajaran. (rtky/w)


Foto Panas Miripnya Tersebar, PU Rizz Buat Laporan Polis

Hari ini, kecoh di media sosial dengan penyebaran foto panas seorang lelaki yang didakwa mirip pendakwah dan juga pelakon Pencetus Ummah (PU) Rizz.

Dua keping yang tular itu memperlihatkan seorang lelaki sedang berswafoto di dalam bilik mandi sambil memegang alat sulitnya.

Menafikan lelaki tersebut adalah dirinya, PU Rizz atau nama sebenarnya Muhammad Haris Ismail akui terkejut apabila dikaitkan dengan foto tular itu dan sudah pun membuat laporan polis untuk tindakan lanjut.

“Itu bukan saya! Saya terkejut apabila mengetahui mengenai foto lucah yang menampakkan alat sulit pagi ini. Saya sudah buat laporan polis,” katanya kepada mStar Online.

Dalam pada itu, Rizz berkata dia ada menerima mesej berbaur ugutan semalam. Malah, individu tidak dikenali itu juga turut meminta sejumlah wang daripadanya.

“Malam tadi ada orang mesej saya minta duit, dia siap buat ugutan. Tapi saya abaikan sahaja mesej individu itu.

“Pagi ini saya terkejut apabila tiba-tiba timbul foto lucah. Kerana itu juga saya buat laporan polis kerana lelaki itu berniat jahat terhadap saya,” katanya.

Nampaknya, isu penyebaran gambar boleh membabitkan selebriti semakin menjadi-jadi. Antara selebriti yang pernah menerima nasib yang sama ialah, Syafiq Kyle, Aiman Tino, Ismail Izani, Amar Alfian dan Idris Khan.


“Seandainya Perpisahan Terbaik Buat Kami, Saya Reda”

Sejak semalam, kecoh mengenai status rumah tangga Fizo Omar bersama isterinya, Mawar Karim. Malah, timbul dakwaan bahawa Mawar mendapatkan khidmat peguam bagi menyelesaikan kemelut rumah tangga mereka.

Bagaimanapun, Fizo memberitahu dia akui terkejut apabila dimaklumkan mengenai perkata itu. Jelaskan lagi, dia masih menunggu perkembangan lanjut daripada pihak isterinya.

“Apabila saya dapat tahu Mawar sudah mendapatkan nasihat daripada peguam, saya tahu perkara ini sudah menjadi serius.

“Saya sendiri terkejut apabila dapat tahu mengenai berita itu. Buat masa ini saya masih menunggu perkembangan dan tindakan lanjut daripada Mawar dan peguamnya untuk menyelesaikan isu rumah tangga kami,” katanya kepada mStar Online.

Dalam pada itu, Fozi mengakui rumah tangganya kini berdepan dengan kemelut namun bukan berpunca daripada orang ketiga. Jelasnya lagi, apa yang terjadi adalah ujian daripada Allah.

“Saya tidak menyalahkan Mawar atau mahu mengaibkan sesiapa pun atas apa yang berlaku. Apa yang berlaku adalah ujian Allah untuk menguji keimanan hamba-Nya.

“Saya berdoa Allah kurniakan penyelesaian terbaik dalam rumah tangga kami. Seandainya Dia sudah tentukan perpisahan adalah yang terbaik buat kami, saya reda dengan ketentuan-Nya,” katanya.


Radhi OAG Tak Ingat Lafaz Cerai Terhadap Isteri

Beberapa hari lalu, vokalis kumpulan OAG, Radhi mengakui telah melafazkan talak satu kepada isterinya, Shahira Ayu pada 25 Mac lalu. Namun, Radhi mahu merujuk kembali dengan bekas isterinya itu.

Bagaimanapun, di Mahkamah Rendah Syariah Petaling semalam, Radhi mengakui tidak mengingati lafaz cerai yang didakwa dilakukan terhadap isterinya.

Sehubungan itu, Hakim Syarie Husaini memrintahkan Radhi untuk membuat sumpah nafi selepas penyanyi itu memberi alasan tidak mengingati lafaz cerai yang dibuatnya.

Jelasnya lagi, dia juga tidak pasti sama ada dia menyebut perkataan ‘lepaskan’ atau ‘ceraikan’.

“Sumpah saya tak ingat. Masa tu saya tak tidur dua hari jadi emosi saya tak stabil. Saya marah sangat, tumbuk pintu sampai pecah.

“Saya marah sebab dia (Ayu) susah hendak pulang ke rumah kami kerana dia balik ke rumah keluarganya. Saya tak tidur risau pasal dia, apa dia buat,” kata Radhi.

Ketika prosiding, Shahira Ayu menegaskan bahawa dia mendengar sendiri lafaz cerai yang dibuat Radhi kira-kira pukul 4.20 pagi, pada 25 Mac lalu.

Ayu turut memberitahu mahkamah bahawa lafaz cerai yang dilakukan berikutan berlaku pertengkaran mulut antara mereka kerana salah faham.

Selepas mendengar keterangan kedua-dua belah pihak, mahkamah kemudian menetapkan 16 Julai ini bagi sebutan semula permohonan lafaz cerai termasuk Radhi perlu melakukan sumpah nafi terhadap lafaz cerai itu.

“Sumpah nafi ini penting kerana kesannya adalah besar di dunia dan akhirat, jadi mahkamah memberi ruang untuk kamu (Radhi) mengenai lafaz yang telah dibuat,” kata Hakim Husaini.

Terdahulu, Ayu mengakui hubungan rumah tangga yang dibina sejak lima tahun lalu bermasalah dan mereka kini tinggal berasingan sejak 25 Mac lalu.


“Saya Begitu Teruja Untuk Perkahwinan Kali Ini”

Pelakon dan pengacara Elly Mazlein memberitahu bahawa dia kini dalam meniti fasa kebahagiaan dan teruja menantikan saat-saat menjelangnya perkahwinan yang dikhabarkan berlangsung pada tahun hadapan.

Elly memberitahu, dia pasti akan berkongsikan berita gembira itu nanti dan akan mendedahkan wajah sebenar kekasihnya itu pada majlis malam berinai kelak.

“Boleh dikatakan saya wanita yang paling bahagia sekarang. Sejujurnya saya rasa tak sabar nak tunggu hari tersebut.

“Saya sangat teruja untuk perkahwinan kali ini kerana Sephia pun sangat menyayangi dan keluarga pun menerimanya. Benarlah rancangan Allah dan susun begitu cantik. Selepas rezeki yang mencurah-curah kini pula dipertemukan pula dengan jodoh yang baik.

“Selebihnya saya akan maklumkan kemudian. Saya pasti akan kongsikan berita gembira ini kepada rakan-rakan semua. Kita tunggu masa yang sesuai. Mungkin malam berinai nanti saya akan dedahkan wajah sebenar dia,” katanya kepada Rotikaya.

Menurut Elly lagi, dia menganggap perkahwinannya kali ini merupakan kali pertama dan mengimpikan untuk mengadakan majlis perkahwinan yang lebih besar dan meriah.

“Saya anggap ini perkahwinan pertama saya. Apa saja yang saya tak pernah rasa sebelum ini, saya akan buat dalam majlis kali ini.

“Perkahwinan sebelum ini berlangsung ketika mama saya baru saja meninggal dunia. Majlis pun dibuat di surau sahaja. Kalau boleh kali ini saya teringin nak rasa yang meriah sedikit. Kebetulan bakal suami pun tak pernah berkahwin lagi,” katanya kepada Rotikaya.


Tak Sanggup Jauh Dengan Bapa, Nabila Huda Buang Ego

Konflik hitam yang melanda pelakon Nabila Huda antara bapanya Amy Search serta ibu tirinya Nourish akhirnya kembali pulih apabila mereka disatukan dalam pertemuan penuh emosi minggu lalu.

Nabila Huda atau lebih mesra dipanggil ‘Abil’ berharap dapat menghabiskan sisa hidupnya dengan meluangkan masa bersama keluarga lebih-lebih lagi bapanya. Katanya lagi, ini semua berkat doa daripada suami dan rakan-rakan sehinggalah Erma Fatima merancang pertemuan tersebut.

“Saya sangat sayang dia. Saya harap dapat habiskan sisa hidup dengan papa. Saya juga tak nak berjauhan dengannya lagi hingga ke akhir hayatnya.

“Ini berkat doa suami, rakan-rakan dan peminat dan akhirnya termakbul hajat saya,” katanya kepada Rotikaya.

Dalam pada itu, Abil turut meminta netizen agar berhenti mengecam ibu tirinya kerana perselisihan faham di antara mereka sudah pun selesai.

Jelas Abil lagi, hatinya terdetik untuk membuang ego pada Nourish kerana tidak mahu bersangka buruk selepas menerima pesanan ringkas daripada ibu tirinya itu.

“Kenapa saya nak kena fikir jahat orang saja? Itu lumrah manusia hanya nampak keburukan tapi bukan kebaikan,” ujarnya.


"Betul, Kekasih Hadiahkan Jam Tangan Berharga RM17,000"

Kecoh kebelakangan ini apabila netizen mula bercakap mengenai jam tangan Ruhainies yang bernilai RM17,000. Mengakui nilai jam tangan itu benar, Ruhainies memberitahu jam itu dihadiahkan oleh kekasihnya tahun lalu.

“Jam ini sudah lama saya pakai, tapi tak tahu kenapa orang baru bercakap. Disebabkan kekasih seorang pengumpul koleksi jam tangan edisi terhad, jadi dia pun menghadiahkan saya seutas jam tangan”

“Orang bagi hadiah, takkan kita nak tolak? Lagipun dia kekasih saya, apa salahnya? Saya bukan jenis orang yang meminta. Apa yang diberi saya ambil. Tahun lalu pun pelbagai hadiah diberikan”

“Ini pertama kali saya pakai jam berharga belasan ribu ringgit. Saya pernah beli sendiri, tapi tidaklah semahal itu. Saya beli mengikut kemampuan saja. Kalau cincin nak merisik atau bertunang belum lagi”

Selain itu, sebelum ini juga kekasih Ruhainies yang dikenali sebagai Mr E pernah menghadiahkan sebentuk cincin yang ditempah khas sebagai tanda cinta mereka dan melamarnya berlatar belakangkan Plaza Duomo Milan, Itali.

“Selepas itu, baru fikir saya pula. Kami sudah ada perancangan ke arah itu, cuma belum ditetapkan bila. Kalau boleh, biarlah kami fokus pada kerjaya masing-masing. Insya-Allah, kalau ada jodoh tak ke mana,” katanya. (rtky/w)


"Maaf Isteriku, Belum Dapat Bagi Anak Untuk You"

Sempena menyambut ulangtahun kelahiran isteri baru-baru ini, Izzue Islam telah menulis ucapan yang cukup menyentuh hati buat isteri. Antaranya, Izzue memohon maaf kerana masih tidak mampu mengurniakan cahaya mata.

Menerusi Instagram, Izzue merakamkan ucapan sempena ulangtahun kelahiran isterinya, Awin Nurin. Pun begitu rata-rata tersentuh dengan ucapan maaf dari Izzue mengenai zuriat yang telah dinantikan sekian lama.

“Maaf Isteriku, rasanya masih banyak kekurangan I sepanjang jadi suami you. Belum lagi dapat bagi you baby idaman setiap pasangan. Bercuti nak rileks berdua rehatkan diri rasanya sekali pun tak pernah sepanjang kita kahwin”

“Kekadang selalu jugak terlepas cakap sampai buat you tersinggung. Tak cukup tu, I pernah juga buat you terasa sampai you menangis. Isteriku, Terima kasih sebab menjadi seorang isteri yang menerima kelemahan I”

“Tak pernah pon mengeluh walau tak cukup rest or tidur. Tak pernah bosan jadi driver I walaupon I kat sebelah dah berdengkur! Time I susah you ada malah you yang senangkan dan tenangkan I dalam segala hal! Selamat Hari Lahir,” tulisnya.

Kami pun turut sama sebak dengan ucapan Izzue buat isteri. Tenyata bertapa sayangnya Izzue pada isteri dan segala pengorbanan selama ini. Semoga pasangan ini dikurniakan zuriat dimasa akan datang. (rtky/w)


Mawar Rashid Tak Kisah Dikecam Tayang Bahagia

Terbuka berkongsi kebahagiaan melayari rumah tangga, Mawar Rashid tidak kisah andai netizen mempertikaikan kemesraan yang dipamerkan sebagai berpura-pura. Menurut Mawar, kasih sayang merupakan acuan utama yang diterapkan oleh suaminya, Raf Yaakob.

“Saya tidak kisah dicemuh dan dikutuk warganet kerana saya dan suami diajar hidup berkasih sayang oleh keluarga masing-masing. Acuan kehidupan kami sama. Kerana itu kami serta keluarga masing-masing mudah serasi”

“Kalau warganet mahu mengata kami suka menunjuk-nunjuk, itu terserah. Tidak salah menghargai suami dan keluarga, tetapi jangan silap menilai hingga sanggup menuduh kami sekeluarga hidup berpura-pura”

Bagaimanapun Mawar mengakui seperti pasangan lain, rumah tangga beliau juga punya pasang dan surut. Pun begitu, Mawar dan Raf punya cara tersendiri menyelesaikan setiap kemelut yang melanda rumah tangga mereka.

“Raf selalu berpesan, dia tidak mahu kami tidur dalam keadaan marah. Jika buat salah, selesaikan segera. Saya percaya, masalah komunikasi boleh memburukkan keadaan. Mungkin kerana itu, kami jarang bergaduh,” jelasnya. (rtky/w)


Neelofa Artis Malaysia Pertama Tercalon Influencer Awards 2019 Monaco

Bukan saja bergelar selebriti popular dan usahawan berjaya, pelakon dan pengacara, Neelofa mencipta sejarah apabila tercalon dalam anugerah berprestij di peringkat antarabangsa, Influencer Awards 2019 Monaco.

Dicalonkan menerusi kategori Entrepreneur, Neelofa mengakui tidak menyangkan tercalon dalam anugerah besar itu. Kata Neelofa lagi, pencalonan itu adalah peluang untuknya meluaskan lagi rangkaian jenamanya.

“Sejujurnya, saya tidak menyangka tercalon dalam anugerah ini. Selain dikelolakan oleh keluarga diraja dan diadakan di luar negara, majlis anugerah ini juga bakal dimeriahkan dengan calon-calon lain daripada negara-negara berbeza.

“Tentulah, menang bakal menjadi satu yang besar kepada saya. Tetapi, saya mahu ke sana kerana merasakan ia masa yang sesuai untuk berjumpa dengan individu-individu berpengaruh lain dan mengembangkan rangkaian saya.

Dalam pada itu, Neelofa berharap pecalonannya dalam anugerah tersebut dapat memberikan inspirasi terutama kepada anak muda di Malaysia.

“Peluang ini bukan datang selalu, jadi saya sangat menghargainya. Saya juga berharap agar pencalonan ini dapat memberi inspirasi kepada orang Malaysia lain untuk bermimpi lebih besar dan mencari lebih banyak peluang,” katanya lagi.

Bakal diadakan di Monaco pada 5 dan 6 Oktober depan, ini merupakan penganjuran kedua Influencer Award selepas diadakan dengan jayanya pada tahun lalu.

Anugerah ini direalisasikan oleh Pauline Ducruet iaitu anak sulung kepada Puteri Monaco, Stephanie dan beberapa individu lain seperti Lolita Abraham, Maxime Giaccardi dan Thomas Peters.

Antara pemenang pada majlis tersebut termasuklah blogger fesyen dari Perancis, Caroline Receveur (kategori Lifestyle) dan jurumekap Kim Kardashian, Mario Dedivanovic (kategori Make-Up Artist influencer).


Rumah Tangga Fizo Omar Berantakan, Mawar Jumpa Peguam?

Sebelum ini, netizen membuat spekulasi rumah tangga Fizo Omar dan isterinnya, Mawar Karim dikatakan bermasalah apabila pasangan itu dilihat menyambut Hari Raya secara berasingan.

Lebih menjadi tanda tanya apabila Fizo memuat naik gambar anaknya tanpa Mawar sebagai ucapan hari raya. Malah, Mawar juga hanya memuat naik gambarnya bersama anaknya tanpa suami.

Terbaru, timbul pula dakwaan mengatakan Mawar mendapatkan khidmat peguam bagi menyelesaikan kemelut rumah tangga mereka.

Bagaimanapun, Fizo yang dihubungi memberitahu dia belum bersedia untuk memberikan sebarang kenyataan mengenai apa yang berlaku serta meminta orang ramai mendoakan yang baik-baik untuk mereka.

“Maaf, saya tidak menjawab panggilan dan membalas mesej. Saya bukannya lari, tetapi belum bersedia memberikan apa-apa kenyataan, buat masa ini.

“Saya faham kerjaya wartawan, namun ini bukanlah masa yang sesuai mengeluarkan kenyataan. Doa yang baik-baik buat saya dan Mawar,” katanya kepada BH Online.

Terdahulu, Fizo menafikan tuduhan rumah tangganya berantakan serta menjelaskan bahawa mereka sekeluarga sepatutnya beraya di Kelantan, namun bapa Mawar tiba-tiba sakit menyebabkan isteri dan anaknya terpaksa pulang ke Pulau Pinang.


Siti Nurhaliza Mahu Tambah Anak Sebelum Usia 43 Tahun

Umum mengetahui, penyanyi nombor satu negara Datuk Seri Siti Nurhaliza menerima kehadiran cahaya mata pertamanya iaitu Siti Aafiyah selepas 11 tahun menanti.

Aafiyah kini sudah berusia satu tahun, Siti memberitahu beliau bersedia untuk menambah cahaya mata lagi sebelum usia 43 tahun. Menurut Siti, beliau mengimpikan anak-anak yang ramai, namun semuanya berbalik kepada rezeki.

“Pada saat kawan-kawan sebaya saya sudah mempunyai empat atau lima orang anak, sudah tentu saya ingin menambah anak lagi.

“Dulu sewaktu awal perkahwinan, impian saya memang mahu ramai anak tapi soal rezeki anak itu Allah yang tentukan. Kalau boleh saya mahu berusaha tambah anak lagi sebelum umur 43 tahun,” katanya kepada MHETV.

Puteri kesayangannya itu kini semakin membesar, Siti meluahkan rasa syukur Aafiyah membesar dengan sihat. Kata Siti lagi, beliau mahu anaknya itu membesar seperti kanak-kanak lain.

“Semua ibu bapa mahukan anak membesar dengan normal dan sihat. Namun, saya rasa sebak apabila Aafiyah sudah tidak mahu dipimpin lagi kerana seronok berjalan. Iyalah.. rasa seperti sekejap sangat waktu Aafiyah kecil.

“Saya agak lambat dikurniakan anak, jadi waktu kecil Aafiyah itu sangat berharga bagi saya.

“Saya juga mahu Aafiyah membesar seperti anak-anak orang lain. Sebagaimana saya lasak di waktu kecil, saya mahu Aafiyah membesar dengan saya juga. Saya tidak mahu menyekat kebebasan Aafiyah, biarlah dia membesar seperti kanak-kanak lain,” katanya.

Mendirikan rumah tangga dengan Datuk Khalid Mohd Jiwa pada tahun 2006, pasangan itu dikurniakan cahaya mata perempuan, Siti Aafiyah pada 19 Mac 2018 selepas 11 tahun menanti.


“Terima Kasih Ya Allah Di Atas Ujian Ini”

Nampaknya, nama penyanyi Aliff Aziz sekali lagi menjadi bualan ramai apabila tersebar foto-fotonya bertatu di laman Twitter. Satu demi satu ujian dilaluinya, Aliff menganggap apa yang berlaku adalah dugaan daripada Allah, malah berterima kasih kepada Yang Maha Esa di atas segala ujian yang diberikan.

Menerusi Intagram, Aliff berkata dia berharap ujian yang dilaluinya itu akan memberikannya kekuatan untuk mendekatkan diri dengan Allah.

“Terima kasih Allah untuk ujian diberikan kepada saya untuk dilalui. Semoga saya kuat mengharungi dan semakin dekat kepadaMu,” tulisnya.

Diruangan komen, rata-rata netizen memberikan kata-kata semangat kepada Aliff untuk terus kuat dan tidak mengalah. Malah ramai yang mendoakan yang baik-baik buat Aliff dan serta menasihatinya untuk tidak mempedulikan komen negatif netizen.

Semalam tular di media sosial foto Aliff tidak berbaju dengan tatu berukir di dada dengan nama bekas isterinya, Bella Astillah. Kemudian tular pula beberapa keping foto memperlihatkan bahagian belakang tubuhnya dipenuhi dengan lukisan tatu.

Bagaimanapun, Aliff menjelaskan ukiran tatu tersebut dihasilkan menggunakan inai hitam. Malah menurut Bella, Aliff memberitahunya bahawa dia telah dianaiya oleh individu yang baru dikenalinya.


“Aliff Rasa Kehilangan & Putus Asa, Perlukah Kita Bersorak?”

Selepas tular gambarnya dengan tatu berukir nama bekas isterinya, Bella Astillah, tersebar pula gambar dan video Aliff Aziz memperlihatkan bahagian belakangnya dicacah dengan lukisan menyerupai tatu.

Menerusi Instagram, Bella yang baru tiba dari Melbourne, Australia tampil menjelaskan apa yang berlaku. Menurut Bella, Aliff memberitahunya bahawa dia telah dianaiya oleh individu yang baru dikenalinya.

“Saya sangat sedih dengan apa yang menimpa diri Aliff. Walau apapun he is still the father of my son.

“Dan sebenarnya sebelum bella berangkat ke Melbourne, Bella bawa Ayden berjumpa dengan dia di Singapore untuk spend time dengan Daddy dia.

“Apa yang terjadi sekarang sangat mengejutkan saya dan keluarga. Saya tak dapat menahan sedih dan menghubungi dia pagi tadi and dia beritahu dianiaya oleh orang yang baru saja dia kenal yang terdapat dalam video tersebut hanya untuk mengenakan dia,” katanya.

Dalam pada itu, Bella turut menasihati netizen agar memberi ruang kepada bekas suaminya itu yang kini dalam keadaan tidak stabil dan kemurungan.

“Tapi niat dan point utama saya kat sini, Aliff berasa kehilangan dan putus asa. Perlukah kita bersorak gembira? Adakah kita betul2 tiada hati dan perasaan?

“Adakah kita atau ahli keluarga kita dah cukup sempurna? Adalah lebih baik kita doa yang baik2 sebab kita sendiri taktahu apa dan bagaimana pengakhiran hidup kita.
.
Malah Bella juga berharap agar netizen dapat membantu Aliff dengan mendoakan dan meninggalkan komen yang baik-baik buat bekas suaminya itu.

Terdahulu, Aliff seolah memberi bayangan ingin kembali bersama bekas isterinya, Bella Astillah selepas bercerai pada 16 Mei lalu.


Aliff Aziz Ukir Tatu Di Dada Dengan Nama Bella?

Nampaknya nama penyanyi dan pelakon, Aliff Aziz terus menjadi bualan ramai apabila gambarnya tidak berbaju dengan tatu berukir nama bekas isterinya, Bella Astillah tular di laman Twitter.

Memetik BH Online, Aliff yang dihubungi berkata ukiran nama tersebut dihasilkan daripada inai, namun enggan untuk mengulas lebih lanjut mengenai gambar tersebut.

BACA: Artis Indonesia Dakwa Aliff Aziz Curi Duit Dalam Kelab Malam

“Bukan tatu. Itu adalah inai,” kata Aliff ketika dihubungi melalui aplikasi WhatsApp.

Dalam pada itu, menerusi akaun Instagram pelukis inai yang menggunakan nama Leahenna Artist, dia mengakui bahawa dia yang bertanggungjawab melukis ukiran tersebut.

Jelasnya lagi, gambar itu juga adalah gambar lama sebelum Bella dan Aliff Aziz berkahwin lagi dan ketika itu Bella berada di China.

“Itu inai hitam. Abang sis lukiskan untuk Aliff Aziz masa dia datang lepak rumah sis. Bukan tatu betul tu, ni gambar dah lama sebelum Bella dan Aliff Aziz kahwin. Bella masa ni di China.

“Tak tahula Kak Lea kalau kau ada buat tatu baru dik @aliffaziz91.

“Tapi nak jelaskan yang ni sebab kenal sangat gambar ni. Tu karpet dan kaki abang aku tu,” tulisnya.

Aliff dan Bella berkahwin pada 9 September 2016, namun disahkan bercerai talak satu pada 16 Mei lalu selepas berdepan pelbagai kontroversi. Hasil perkahwinan itu mereka dikurniakan seorang anak lelaki, Mohamad Ayden Adrean, yang kini berusia dua tahun.


Erma Fatima Satukan Nabila Huda & Amy Search

Pasti umum mengetahui, pelakon Nabila Huda sudah beberapa tahun tidak bersua muka dengan bapanya, penyanyi rock lagenda, Amy Search.

Namun baru-baru ini, timbul kekecohan antara Abil dengan ibu tirinya, Nourish Hassan, berikutan komen balas terhadap ucapan Hari Bapa oleh Abil.

BACA: Nabila Huda Bengang Ibu Tiri Kaitkan Hari Bapa Dengan Agama

Bagaimanapun, perselisihan faham antara Abil dan ibu tirinya nampaknya seperti sudah pulih apabila dia berkunjung ke rumah bapanya, Khamis lalu.

Difahamkan, pertemuan dua anak beranak itu dirancang oleh pengarah popular, Erma Fatima yang merupakan kawan baik kepada Amy Search yang turut mengundang Abil dan suami untuk datang beraya sama.

Sebak dada sebenarnya..ingatan yg luarbiasa dari seorang yg ku anggap seperti anak. Mcm tk percaya..bkn kerana duit raya tu..TETAPI ingatan dia kpd aku. Ya Allah..kurniakanlah berkat dan rahmatmu serta kebahagiaan buat anak ku @kupu_kupu sekeluarga. AMIN #mlmberkatdanrahmat #alhamdulillah #terimakasihallah

A post shared by  Ermafatima (@ermafatima) on Jun 20, 2019 at 10:24am PDT

Menerusi Instagram Erma, Abil mengucapkan terima kasih kepada pengarah itu kerana mengatur pertemuan tersebut. Kata Abil lagi, dia sangat gembira kerana hajatnya sudah tercapai.

“Terima kasih Mama (panggilan kepada Erma) kerana akhirnya hajat tercapai. Anda seorang yang hebat kerana hanya dengan satu panggilan, saya muncul di sini. Saya berasa sangat gembira sekarang,”tulisnya.

Diruangan komen, rata-rata memuji niat baik Erma yang ingin menjernihkan hubungan baik Nabila, Amy Search dan ibu tirinya.

Baguslah hubungan anak beranak ini sudah kembali pulih sempena bulan Syawal yang mulia ini. Diharap hubungan baik mereka akan berkekalan sampai bila-bila.


Ellie Suriaty Yakin Video Intim Mirip Menteri Tulen

Baru-baru ini tular di media sosial rakaman video lucah dua lelaki didakwa membabitkan ahli politik. Bagaimanapun, Menteri Hal Ehwal Ekonomi, YB Azmin Ali menafikan tuduhan tersebut dan menyifatkan ianya fitnah untuk menjatuhkan reputasinya.

Ramai yang mendakwa video itu telah pun disunting sebelum disebarkan, namun pengarah terkenal Ellie Suriaty tampil membuka mulut bahawa beliau yakin video intim itu adalah tulen. Jelas Elli lagi, jika video itu disunting, ia memerlukan beberapa sudut rakaman.

Malah, video itu tidak mana-mana sudut kamera dan hanya menggunakan sudut lebar (wide angle) serta kamera yang digunakan untuk merakam berada dalam keadaan statik.

Tambahnya lagi, jika seseorang itu menggunakan khidmat badan pendua, ia sudah tentu memerlukan beberapa lagi teknik berbeza.

“Kalau orang berlakon dan pakai body double, akan ada back shot, frontal shot. Kita akan cut backshot menggunakan body double, dan untuk frontal shot, kita menggunakan muka si pelakon,” katanya dalam satu video yang dimuat naik di YouTube.

Elli juga turut mengulas mengenai penggunaan teknik Imej Janaan Komputer (CGI). Katanya, bagi mengaplikasikan teknik CGI pakaian khas berwarna hijau diperlukan. Jika ada unsur suntingan, tidak mungkin warna kulit muka dan kulit leher pelaku dalam video tersebut adalah sama.

“Saya pernah buat green screen (layar hijau) untuk filem saya, Penanggal dan muka dalam video tersebut sangat mirip (dengan mereka yang terlibat). Badan tu tetap la badan tu. Muka tu tetaplah muka tu,” katanya.

Ellie turut menyangkal kenyataan yang tersebar di media sosial mengatakan hasil gubahan video dapat siap disunting dalam masa yang singkat. Ujarnya, jika ingin menggunakan teknik edit yang sempurna tanpa sebarang cela, ianya perlu dilakukan secara terperinci.

“Kalau awak nak kata benda ini edit, tidak ada satu pun yang menunjukkan kepala dia tidak selari (glitch) dan kalau awak nak edit macam itu, awak kena buat dari satu pemidang ke pemidang (frame by frame) filem.

“Saya pengarah. Saya biasa dengan visual. Itu memang kelebihan dan juga sumber rezeki saya. Saya mengatakan bahawa video tersebut adalah tulen,” katanya.


"Tidak Rasa Terhina Pun Jadi Duda"

Masih bergelar duda selepas penceraian bersama bekas isteri, Bella Dally, Nazim Othman mengakui kadang kala berasa sunyi hidup bersendirian namun tidak mahu terlalu terdesak mencari pengganti.

“Saya sudah boleh biasakan diri dengan kehidupan solo, jadi tiada istilah terdesak untuk mencari pengganti. Alhamdulillah, jika ada. Jika tidak, saya masih bahagia. Tidak rasa terhina pun bergelar duda”

Pun begitu, Nazim memberitahu dirinya tidak pernah berasa tertekan dengan berita perkahwinan Bella baru-baru ini malah pelakon itu tumpang gembira buat bekas isterinya yang kini sedang berbahagia.

“Saya okey sahaja, tidak berasa malu atau tertekan apabila bekas isteri sudah bernikah lain. Itu rezeki dia kerana bertemu jodoh awal. Bagi saya pula, berkahwin semula bukan dalam perancangan utama sekarang,” katanya.

Terdahulu Nazim dan Bella telah mendirikan rumah tangga pada September 2016 namun perkahwinan yang dibina pasangan ini berakhir pada May 2018. Pasangan ini juga belum dikurniakan cahaya mata. (rtky/w)


Rihana Petra Dedah Kisah Pertemuan Dengan Sultan Muhammad V

Umum mengetahui bahawa Sultan Kelantan, Sultan Muhammad V sudah pun bernikah dengan bekas Ratu Cantik Rusia, Rihana Oksana Petra.

Lebih menggembirakan pasangan ini juga baru saja dikurniakan putera sulung pada 21 Mei lalu, diberi nama Tengku Ismail Leon Petra Tengku Muhammad V Faris Petra.

Baru-baru ini menerusi Instagram, Rihana berkongsi cerita manis detik pertemuannya dengan suami yang berlaku ketika musim bunga di Eropah dua tahun lalu.

Semasa pertemuan itu, Sultan Muhammad V memperkenalkan diri sebagai Raja Malaysia. Bagaimanapun, Rihana tidak mempercayainya dan menganggap ianya hanya gurauan.

“Kami bertemu pada musim bunga 2017 di Eropah. Pada masa itu saya bekerjasama dengan rakan karib kami, Jacob Arabo. Selepas acara itu, kami pergi untuk makan malam, di mana saya berjumpa dengan seorang lelaki.

“Beliau memperkenalkan dirinya sebagai Raja Malaysia (Sultan di Malaysia). Saya menganggap itu sebagai jenaka semata-mata, dan saya pula bergurau bahawa saya juga adalah ratu di Moscow,” cerita Oksana.

Sejak pertemuan itu, mereka terus berhubung sehinggalah Rihana terbaca berita mengenai perlantikan Sultan Muhammad V sebagai Yang Di-Pertuan Agong yang ke-15.

Bagaimanapun, Rihana tidak menceritakan sepenuhnya kisah beliau dengan baginda dan kemungkinan akan ada sambungan pada perkongsian seterusnya.


“Jangan Laga-Lagakan Saya Dengan Dia Lagi”

Rumah tangga yang dibina bersama produser terkenal Datuk A.Aida hanya mampu bertahan 10 bulan sahaja, pelakon Ariff Aziz berharap tiada pihak melagakan dirinya dengan bekas isterinya itu lagi.

Jelasnya lagi, apa saja perkongsiannya di media sosial tiada kaitan dengan kisah lalu. Ariff berkata dia sudah pun mula kehidupan baru dan mendoakan agar bekas isterinya itu sentiasa bahagia.

“Saya berharap semua pihak tidak perlu memanjangkan perkara ini. Jangan melaga-lagakan saya dengannya lagi.

“Segala entri dimuat naik di laman sosial, termasuk di Instagram, tidak ada kena mengena dengan kehidupan saya yang lalu. Saya sudah memandang ke hadapan dan jangan terus mengaitkan saya dengannya.

“Untuk dia (A Aida), saya doakan semoga terus berbahagia dengan kehidupannya. Saya sudah ada hidup baru sekarang dan tidak akan menoleh ke belakang lagi,” katanya kepada BH Online.

Mengulas mengenai perkongsiannya di media sosial berkenaan hal ‘rujuk’ yang menjadi bualan ramai, Ariff berkata dia tidak akan lagi memuat naik entri yang boleh menimbulkan pelbagai spekulasi.

Dalam pada itu, Ariff berkata dia kini kembali bekerja sebagai pakar web di sebuah syarikat di ibu kota.

Rabu lalu, A Aida mengesahkan bahawa beliau bukan lagi isteri kepadaAriff Aziz. A Aida mengaku sudah bercerai talak satu pada 24 April lalu di Mahkamah Syariah Gombak Timur.


“Berhenti Cucuk Muka Sebab Nak Dapatkan Anak”

Usia perkahwinan sudah memasuki empat tahun, sebelum ini pelakon Siti Elizad sering berkongsi cerita bahawa dia sangat menginginkan cahaya mata.

Elizad mendedahkan demi untuk mendapatkan zuriat, dia telah berhenti membuat rawatan kecantikan wajah sejak setahun lalu. Menurut Elizad, potensi untuk hamil lebih tinggi jika dia berhenti melakukan rawatan suntikan pada wajah.

“Tipulah kata tak pergi tempat kecantikan, setakat cucuk-cucuk (rawatan wajah) saya buat tetapi bukan berlebih-lebih. Tapi sekarang ni saya tinggalkan rawatan itu sebab nak dapatkan anak. Doktor tak cadangkan untuk buat apa-apa takut mengganggu.

“Lagipun saya ada cyst dan baru saja menjalani pembedahan kali kedua untuk membuang 4 kilogram cyst dalam badan.

“Oleh itu, saya tak digalakkan mengambil suntikan atau makan produk kecantikan sebab dia akan ikut membesar,” katanya kepada Astro Gempak.

Dalam pada itu, Elizad meluahkan keinginannya serta berharap untuk menimang cahaya mata tahun ini. Ketika ini juga dia ada mengambil ubat kesuburan sebagai langkah awal.

“Rawatan saya bermula daripada bawah, selama ini saya tak tak pernah cerita sebab sebenarnya saya mencuba setiap tahun.

“Jadi sekarang doktor menyarankan saya mengambil ubat kesuburan sebelum meneruskan rawatan ke peringkat IUI atau IVF,” katanya.

Untuk rekod, Elizad mendirikan rumah tangga dengan duda dua anak, Shamsul Baharin Rahman pada 11 Januari 2015.


Sam Bunkface Mohon Maaf Rahsiakan Perceraian

Semalam, bekas isteri kepada Sam Bunkface, Aida Azira mengesahkan bahawa mereka sudah bercerai pada penghujung Januari lalu serta mendedahkan punca perceraian tiada lagi persefahaman antara mereka.

Terbaru, menerusi Instagram Sam akhirnya tampil mengakui rumah tangganya hanya mampu bertahan selama 4 tahun sahaja dan keputusan untuk berpisah adalah atas persetujuan bersama.

Dalam pada itu, Sam turut memohon maaf kerana merahsiakan perkara tersebut namun tindakannya itu adalah untuk menjaga privasi dan perasan keluarga kedua belah pihak.

Katanya lagi, meskipun sudah lagi bergelar suami isteri, hubungannya dengan bekas isteri masih lagi baik bagi urusan menjaga anak mereka.

“Sam ingin meminta maaf kerana menyimpan berita ini selama beberapa bulan, ini adalah kerana Sam amat menjaga privasi keluarga Sam, dan juga demi menjaga perasaan kedua dua belah pihak keluarga Sam dan keluarga Aida. .

“Walaupun kini kami tidak lagi tinggal bersama, tetapi hubungan Sam dan bekas isteri masih lagi baik dan kami berhubung bagi urusan menjaga Maleeq,” tulisnya.

Sam dan Aida mendirikan rumah tangga pada 25 April 2015. Hasil perkahwinan, pasangan itu telah dikurniakan seorang cahaya mata bernama Maleeq yang kini berusia dua tahun


“Nak Kahwin Dengan Mama, Kena Pikat Hati Anak-Anak Dulu”

Perkahwinan kali keempat hanya bertahan selama 10 bulan, anak-anak kepada produser popular Datuk A.Aida tumpang bahagia dan menyokong keputusan yang dibuat oleh ibunya itu.

Menurut dua anaknya, Wan Az Aleesa, 22 dan Wan Azevanatassha, 17,  tiada apa yang dimahukan oleh mereka selain melihat ibu kesayangan mereka itu bahagia dan gembira.

BACA: “Hanya Mahu Cinta & Kasih Sayang, Tak Kisah Soal Harta”

“Apa sahaja keputusan yang dibuat oleh ibu adalah hasil perbincangan bersama anak-anak. Asalkan ibu gembira, kami turut sama-sama tumpang bahagia.

“Sepatutnya, mereka masih berada dalam fasa bulan madu yang membahagiakan, namun nampaknya ibu lebih bahagia apabila membuat keputusan untuk berpisah. Jadi, jika keputusan yang diambil ini lebih menggembirakan ibu, kami sentiasa berada di belakangnya.

“Cuma, mana-mana lelaki yang ingin berkahwin dengan ibu perlu memenangi hati anak-anak dan keluarga terlebih dahulu,” katanya kepada BH Online.

Dalam pada itu, mereka tidak menghalang andai ibu mereka berhasrat untuk mendirikan rumah tangga lagi di masa akan datang.

Kata mereka lagi, sejak awal lagi mereka sudah menasihati ibu untuk mengenali hati budi bakal pasangan tetapi ibunya memilih untuk bercinta selepas kahwin.


Jawapan Soal Agama Meragukan, Pendakwah Tegur Fynn Jamal

Ini bukan kali pertama, Fynn Jamal ditegur oleh pendakwah berikutan soal jawab berkaitan agama dari pengikutnya di Instagram. Baru-baru ini, Fynn Jamal ada memberi respon mengenai solat tasbih antara yang ditolak kerana tiada dalil.

Nampaknya, perkongsian penyanyi itu sekali lagi mendapat perhatian pendakwah Musytaq Al-Ash’ari yang menegur Fynn Jamal serta memintanya supaya berhenti kelirukan orang ramai.

Menurut pendakwah itu lagi, beliau juga tidak memahami mengapa masih ramai lagi mereka diluar sana bertanyakan soal agama kepada artis. Beliau turut meminta Fynn Jamal berhenti menjawab soalan berkaitan agama kerana itu bukan bidangnya.

Dalam pada itu, Musytaq Al-Ash’ari turut berkongsikan fatwa mengenai solat Tasbih daripada Mufti Wilayah Persekutuan, Dr. Zulkifli Mohamad Al-Bakri.

Terdahulu, Fynn Jamal pernah mencetuskan kontroversi dan ditegur beberapa ahli agama gara-gara menyamakan solat lelaki dan wanita.

Rasanya lebih baik jika bertanyakan soal agama kepada ahli agama atau mereka yang lebih arif dalam bidang tersebut daripada bertanya kepada artis atau instafamous.


“Rujuk? Aku Nak Muntah” – Ariff Aziz

Perkahwinan kali keempat hanya mampu bertahan selama 10 bulan, Datuk A.Aida mengesahkan beliau dan pelakon Ariff Aziz sudah bercerai talak satu secara baik pada 25 April lalu.

Dalam pada itu, A Aida berkata beliau reda jodoh mereka hanya setakat itu sahaja dan tiada peluang kedua akan diberikan sekiranya bekas suaminya itu ingin rujuk kembali.

Terbaru menerusi Insta Story, Ariff Aziz dilihat memuat naik satu video dan gambar seolah memberi bayangan dia juga tidak mahu untuk rujuk kembali atau memperbaiki semula hubungan.

Terdahulu, A.Aida mengakui beliau berkahwin dalam keadaan yang agak tergesa-gesa jadi tidak sempat untuk mengenali hati budi terlebih dahulu. Ujarnya lagi, beliau bahagia dengan keputusan untuk bercerai.

Untuk rekod, A. Aida dan Ariff Aziz berkahwin pada 21 Julai 2018 selepas tiga bulan menjalinkan hubungan cinta. Pasangan ini tidak dikurniakan cahaya mata dan ia perkahwinan keempat A Aida.


Syafiq Kyle Tak Takut Saham Turun Kerana Ada Kekasih

Hubungan cinta diantara Syafiq Kyle dan Mimi Lana bukanlah suatu berita mengejutkan buat peminat, tetapi mungkin ramai tidak tahu pasangan ini telah pun menjalinkan hubungan cinta selama empat tahun.

“Saya tak sorok kisah cinta saya. Sembunyikan pun tidak. Cuma, saya tak pernah kongsikan kisah peribadi kerana tiada apa yang perlu dihebahkan. Sebenarnya, ramai yang tahu saya menjalin hubungan dengan Mimi”

“Tahun ini usia hubungan kami memasuki tahun yang keempat. Cuma, jika ada yang mahu menggandingkan kami dalam satu sesi fotografi, kami agak keberatan kerana tak banyak perkara yang boleh dikongsikan”

Pun begitu, dikala selebriti lain enggan mencari pasangan kerana risau saham jatuh menjunam, lain pula dengan Shafiq. Bagi Shafiq, peminatnya merupakan kelompok peminat yang berkualiti dan sentiasa menyokongnya.

“Saya tak rasa begitu. Saya sangat bertuah kerana mempunyai peminat setia, Skylovers Fans Club yang begitu menghargai dan menyokong kerjaya saya. Apa yang saya perhati, peminat saya menggemari lakonan saya”

“Mereka yang kekal setia dengan saya, mereka yang menggemari lakonan saya. Biarpun saya pernah berdepan dengan pelbagai kontroversi, mereka masih menyokong dan berada utuh di belakang saya,” jelasnya. (rtky/w)


Sampai Bila Nak Bayar Duit Sewa Rumah? Ini Cara Mudah Dapat Rumah Sendiri

Bercakap soal rumah sewa ni, pasti ramai di kalangan anda yang kini sedang membayar sewa rumah dan rata-ratanya pernah menanam niat untuk memiliki rumah idaman sendiri bukan?

Lihat sahaja rumah orang lain yang tersergam indah, terdetik di hati ‘cantiknya rumah tu bilalah aku boleh dapat rumah macam ni’. Dialog seperti ini pasti pernah menyinggah di minda anda bukan?

Muda-muda dah bayar duit sewa rumah, nak jimat sikit buat pilihan tinggal dengan mak ayah. Tapi apakan daya kenaikan kos sara hidup ramai antara kita memilih untuk menyewa rumah berbanding membeli rumah sendiri di usia yang muda ini.

Kami yakin ramai di antara anda yang akan tertanya-tanya sebelum membuat bayaran sewa beli rumah di sesuatu tempat.

Antara perkara pertama yang bermain di minda anda adalah persekitaran tempat sewa bukan? Yalah nak jugalah kan tahu sama ada kita tinggal di tempat yang selamat ataupun tidak.

Lepas tenung setiap inci persekitaran rumah sewa baru anda dan anda pun berpuas hati, pasti anda akan masuk ke rumah contoh untuk lihat sendiri mutu pembinaan rumah sewa bukan.

Dalam banyak-banyak perkara yang anda ambil kira untuk sewa rumah baru pasti anda terfikir juga mengenai kemudahannya bukan.

Yalah sekiranya anda tinggal dia kondo ternyata anda akan dapat kemudahan seperti gym dan kolam renang siap boleh menikmati kemudahan ini lagi. Tidaklah bazir wang anda untuk hari-hari bayar duit untuk pergi ke gym lagi!

Sewa rumah mungkin satu perkara yang mudah untuk anda untuk memiliki rumah dalam tempoh masa yang singkat tanpa mengeluarkan lebih banyak wang pendahuluan seperti membeli rumah.

Lebih menarik lagi anda sendiri berhak memilih aset hartanah anda. Jika tak sesuai dengan rumah sewa sekali pun, boleh keluar sahaja dan cari rumah baru. Biasanya jika anda membeli rumah, nak tak nak, sesuai atau tidak, anda harus menetap di situ sampai bila-bila bukan?

Tapi persoalannya, sampai bila anda ingin menyewa rumah dan anda tidak teringin ke nak ada rumah sendiri dan dalam masa yang sama tidak akan membebankan anda.

Jangan risau kami akan kongsikan dengan anda cara paling mudah untuk anda memiliki rumah sendiri. Yang pastinya dengan cara ini impian anda akan jadi kenyataan!

EcoWorld  melancarkan skim perumahan yang dapat merealisasikan impian anda memiliki rumah pertama iaitu program Stay2Own*.

Dengan program Stay20wn* anda dapat memiliki rumah sendiri dengan berkonsep sewa-milik, anda boleh menyewa rumah idaman anda sehingga 5 tahun sebelum buat keputusan untuk membeli rumah tu.

Siapa tak nak kan? Kemudahan yang ditawarkan oleh program EcoWorld inilah yang sudah lama dicari-cari oleh generasi sekarang! Dapat tinggal di rumah idaman tanpa komitmen yang tinggi, tiada permohonan pinjaman (loan) diperlukan, dan kos awal deposit sewa 3 bulan yang rendah. Memang jadi idaman ramai lah!

Yang paling menarik mengenai program Stay20wn* adalah anda akan dapat mengunci harga harta sekarang dan menikmati tinggal rumah anda selama 5 tahun kemudian hanya membuat keputusan untuk membeli (menukarkan dari perjanjian sewa kepada perjanjian sewa beli).

Sekiranya anda hitung semula duit yang anda bayar sewa rumah sahaja sebelum ini mampu buatkan anda sudah lama memiliki aset penting ini.

Pilihan untuk membeli boleh dibuat selepas tahun pertama. Sekurang-kurang 30% daripada sewa yang sudah dibayar anda boleh jadikan ia sebagai deposit rumah anda, sekiranya anda membuat keputusan untuk membeli.

Jadi tak perlulah susah payah kumpul modal yang banyak untuk dapat rumah idaman anda. Dengan program Stay20wn* ini sahaja impian anda akan jadi kenyataan. Yang pastinya itu aset anda selamanya. Segala yang anda bayar sebelum ini tidak terbakar begitu sahaja.

Nampaknya lepas ini lebih ramailah yang memiliki rumah sendiri! Bestnya boleh deco rumah sendiri sepuas hati.

Untuk maklumat lanjut mengenai kempen Stay2Own* ini layari laman rasmi EcoWorld untuk miliki rumah idaman anda! Inilah masanya untuk merealisasikan impian anda.